title: পেপ্যাল

text: ২০১০ সালে জুলাই মাসের মাঝামাঝি তাইওয়ানের ব্যবহারকারীরা লক্ষ করেন যে কোন পূর্ব ঘোষণা ছাড়াই "ব্যক্তিগত" ট্যাবটি তাদের একাউন্ট থেকে নাই হয়ে গেছে। ফলে বর্তমানে ব্যক্তিগত অর্থপ্রেরণের সুযোগ আর নেই। ফলে অর্থগ্রহীতাকে বাধ্যতামূলকভাবে ফী প্রদান করা লাগে।


title: পেপ্যাল

text: ২০১০ সালের নভেম্বর মাসের মাঝামাঝি ব্রাজিলের ব্যবহারকারীরাও তাদের অর্থপ্রেরণের জন্য ব্যক্তিগত ট্যাবটিকে পূর্ব ঘোষণা ছাড়াই নাই হয়ে যেতে দেখেন। তাই বর্তমানে ব্যক্তিগত লেনদেনের কোন সুযোগ নেই ফলে প্রাপককে অবশ্যই ফী দেয়া লাগে। একই ব্যবহারকারীর পেপ্যাল একাউন্টের মধ্যে অর্থ লেনদেনের ক্ষেত্রে আরো অতিরিক্ত ৬.৪% ফী ধার্য করা হয়।


title: পেপ্যাল

text: ২০১১ সালের জানুয়ারি মাসের শুরু থেকে ব্রাজিলীয় ব্যবহারকারীগণ ডেবিট বা ক্রেডিট কার্ড ব্যবহার করে পেপ্যাল থেকে টাকা তুলতে আর পারবেন না।


title: পেপ্যাল

text: ভারতীয় ব্যবহারকারীদের সাথে সমঝোতা চুক্তি ২০১১ সালের মার্চে পেপ্যাল পরিবর্তন করতে বাধ্য হয় ভারতীয় রিজার্ভ ব্যাঙ্ক এর নীতিমালার সাথে সামঞ্জস্যপূর্ণ করার জন্য। . এর মধ্যে উল্লেখযোগ্য পরিবর্তনগুলো হলঃ


title: পেপ্যাল

text: পেপ্যালের নতুন আবিষ্কারের স্থান, PayPal-Labs.com, বেশকিছু নতুন প্রযুক্তি, পদ্ধতি, ও সেবার প্রদর্শনী হিসেবে ব্যবহার হয়ে থাকে। যেমন স্টোরফ্রন্ট এপ্লিকেশন , মাইস্পেস এবং ফেসবুক অনুদান উইজেট এবং পেপ্যাল ব্লগ।.


title: পেপ্যাল

text: পিটার থিয়েল, পেপ্যালের প্রতিষ্ঠাতা বলেছেন পেপ্যাল ব্যাঙ্ক নয় কারণ প্রচলিতা আংশিক তহবিল ব্যাংকিং এ পেপ্যাল অংশগ্রহণ করে না। তার পরিবর্তে পেপ্যালের গচ্ছিত তহবিল বাণিজ্যিক সূদউৎপাদনকারী চেকিং একাউন্টে রাখা হয়।


title: পেপ্যাল

text: In the যুক্তরাষ্ট্রে , PayPal is licensed as a money transmitter on a state-by-state basis. যদিও প্রতিষ্ঠানটি যুক্তরাষ্ট্রে ব্যাঙ্ক হিসেবে নিবন্ধিত নয় তবুও আর্থিক প্রতিষ্ঠান সম্প্ররকিত কিছু আইন পেপ্যালের ওপরেও বলবৎ হয়। যেমনঃ ভোক্তা নিরাপত্তা আইনের রেগুলেশন ই এবং ইউএসএ প্যাট্রিয়ট এক্ট।


title: পেপ্যাল

text: ২০০৭ সালের ২রা জুলাই পেপ্যাল (ইউরোপ) তাদের ইউরোপিয়ান কার্যক্রমের কেন্দ্র যুক্তরাজ্য থেকে লুক্সেমবুর্গএ স্থানান্তর করে। লুক্সেমবুর্গ এর প্রতিষ্ঠান হিসেবে এটি ব্যাঙ্ক হিসেবে পরিচালিত হয় এবং কমিশন ডি সার্ভাইলেন্স দু সেক্টিউর ফাইন্যান্সিয়ার (CSSF) কর্তৃক নিয়ন্ত্রিত হয়। এরই মাধ্যমে সমগ্র ইউরোপীয় ইউনিয়নে পেপ্যাল তাদের সেবা প্রদান করে থাকে।


title: পেপ্যাল

text: ক্রেতা নিরাপত্তা নীতিমালা অনুসারে একজন ক্রেতা কোন পণ্য ক্রয়ের ৪৫ দিনের ভেতরে অভিযোগ করতে পারবেন যদি সেই সময়ের ভেতরে পণ্য ক্রেতার কাছে না পৌঁছায় অথরবা পণ্যের বিবরণের চেয়ে যথেষ্ট ভিন্ন রকরমের হয়। যদি ক্রেতা ক্রেডিট কার্ড ব্যবহার করে থাকেন তবে ক্রেডিট কার্ড কোম্পানীর চার্জব্যাক এর মাধ্যমে অর্থ ফেরত পেতে পারেন।


title: পেপ্যাল

text: একই ভাবে পেপ্যালের দেয়া তথ্য আনুযায়ী তার বিক্রেতাদেরকেও বিক্রেতার নিরাপত্তা নীতিমালার মাধ্যমে সীমিত পরিমাণে সুরক্ষা দিয়ে থাকে। সাধারণভাবে, বিক্রেতা নিরাপত্তা নীতিমালার উদ্দেশ্য হল বিক্রেতাকে কয়েক প্রকার অভিযোগ ও চার্জব্যাকের বিপরীতে সুরক্ষা প্রদান করা যদি বিক্রেতা পণ্য পৌঁছানোর প্রমাণসহ কয়েকটি শর্ত পূরণ করতে পারে। পেপ্যালের বক্তব্য অনুসারে বিক্রেতা নিরাপত্তা নীতিমালা "গঠন করা হয়েছে বিক্রেতাদের ক্রেতাদের অননুমোদিত অর্থপ্রেরণ ও পণ্য না পৌছানোর অভিযোগের বিপরীতে সুরক্ষা প্রদানের জন্য ". এই নীতিমালায় একটি তালিকা রয়েছে "বহির্ভূত" পণ্যের যার মধ্যে রয়েছে "অস্পর্শযোগ্য বস্তু", "পণ্যের বিবরণের সাথে পণ্যের অমিল" এবং "বার্ষিক অর্থফেরতের সীমা অতিক্রম" ইত্যাদি। নীতিমালার মধ্যে পণ্য বিক্রয়ের নিয়মের ভেতরেও আরো কড়াকড়ি রয়েছে, অর্থ প্রেরণের পদ্ধতি এবং পণ্য পৌছানোর দেশের ঠিকানাও বিবেচনার অন্তর্ভুক্ত। (শুধুমাত্র পণ্য ট্র্যাক করার পদ্ধতি থাকলেই তা বিক্রেতা নিরাপত্তা নীতিমালার সুবিধা পাবার জন্য যথেষ্ট নয়।)


title: পেপ্যাল

text: ২০০৬ সালের শুরুর দিকে পেপ্যাল একটি ঐচ্ছিক সুবিধা হিসেবে সুরক্ষা চাবি প্রচলন করে যা প্রতারণার বিরুদ্ধে আরেকটি সুরক্ষা হিসেবে কাজ করবে। একজন ব্যবহারকারী যার একাউন্টের সাথে সুরক্ষা চাবি সংযোগ করা আছে সাধারণ নিয়মে লগিন করতে শুরু করেন, কিন্তু তার লগিন আইডি এবং পাসওয়ার্ড প্রদানের পরে সুরক্ষা চাবি কর্তৃক সৃষ্ট ছয় ঘরবিশিষ্ট সংখ্যাটি অনুপ্রবেশ করাতে বলা হয়। লগিনে স্বাচ্ছন্দের জন্য ব্যবহারকারী তার পাসওয়ার্ডের শেষে ছয় অঙ্কের সংখ্যাটি যোগ করে নিতে পারেন। এই পদ্ধতিতে ব্যবহারকারীকে আরেকটি পাতায় তথ্য দেয়ার প্রয়োজন হয়না লগইনের সময়। এই পদ্ধতিটি কিছু কিছু সেবার সাথে ব্যবহার করা প্রয়োজন হয়। যেমন ই-বেতে যখন কিছু কেনাকাটা করা হয় পেপ্যাল ব্যবহার করে আইফোনের মাধ্যমে।


title: পেপ্যাল

text: এইরুপ দুই ধাপ প্রত্যায়ন এর উদ্দেশ্য হল তৃতীয় পক্ষের জন্য প্রতারণামূলক একাউন্ট ব্যবহার করা প্রকৃত নিরাপত্তা চাবি ছাড়া কঠিক করে তোলা। যদিও কথিত ম্যান ইন দি ব্রাউজার (MITB) আক্রমণের বিরুদ্ধে এই নিরাপত্তা যথেষ্ট নয়। উপরন্তু ব্যবহারকারী (অথবা সন্দেহভাজন তৃতীয় পক্ষ) একাউন্টের সাথে সংযুক্ত কার্ড অথবা ব্যাঙ্ক অ্যাকাউন্ট সংখ্যা জোগান দেওয়ার মধ্যে বৈকল্পিকভাবে পরিচয় প্রমাণ করতে পারে। সুতরাং, পেপ্যালের বাস্তবায়ন প্রকৃত দুই ধাপ পরিচয় প্রমাণ প্রক্রিয়ার নিরাপত্তা দেয় না।


title: পেপ্যাল

text: এই নিরাপত্তা চাবির মূল্য বর্তমানে ৫ ডলার পরবর্তীকালে কোন নিয়মিত ফী ছাড়াই। অ্যাকাউন্টের সঙ্গে একটি নিরাপত্তা চাবি ব্যবহার করার সূযোগ শুধুমাত্র অস্ট্রলিয়া, জার্মানি, কানাডা, যুক্তরাজ্য এবং মার্কিন যুক্তরাষ্ট্র এই দেশগুলোর নিবন্ধিত ব্যবহারকারীদের দেয়া হয়.


title: পেপ্যাল

text: মোবাইল ফোনের ক্ষূদেবার্তা ব্যবহার করে এমটিএএন(মোবাইল ট্র্যানজ্যাকশন অথেন্টিকেশন নাম্বার) পাওয়া সম্ভব সমস্ত নিরাপত্তা পরিমাপের মত, অপেক্ষাকৃত পুরনো মডেলের ফোনে এই প্রক্রিয়ার দূর্বলতার অভিযোগ পাওয়া গেছে।


title: পেপ্যাল

text: ইউরোপে, পেপ্যাল লুক্সেমবার্গে একটি ব্যাঙ্ক হিসেবে নিবন্ধন করা হয় PayPal (Europe) Sàrl et Cie SCA আইনি নামের অধীনে, যেটি একটি প্রতিষ্ঠান লুক্সেমবার্গের ব্যাঙ্ক কর্তৃপক্ষ বা কমিশন ডি সার্ভাইলেন্স দু সেক্টিউর ফাইন্যান্সিয়ার (CSSF) কর্তৃক নিয়ন্ত্রিত। (নোট যে কোম্পানির সমস্ত ইউরোপীয় অ্যাকাউন্টের হিসাব জুলাই ২, ২০০৭তে লুক্সেমবার্গে পেপ্যালের ব্যাঙ্কে স্থানান্তর করা হয়েছিল.) এই পরিবর্তনের পূর্ব পর্যন্ত পেপ্যাল নিবন্ধিত ছিল যুক্তরাজ্যে PayPal (Europe) Ltd, নামে, একটি বাণিজ্যিক সত্বা যার আনুমোদন ছিল ইলেকট্রনিক মানি ইস্যুয়ার হিসেবে যুক্তরাজ্যের ফাইন্যান্সিয়াল সার্ভিসেস অথরিটির (FSA) অধীনে ২০০৪ সাল থেকে। এই প্রক্রিয়া ২০০৭ সালে শেষ হয়ে যায় যখন প্রতিষ্ঠানটি লুক্সেমবার্গে স্থানান্তরিত হয়ে যায়।


title: পেপ্যাল

text: যদিও যুক্তরাষ্ট্রে পেপ্যালের ব্যাপক ব্যবহারকারীর সাথে সুগভীর চুক্তি থাকে, তথাপি আমেরিকার কেন্দ্রীয় সরকার কর্তৃক পেপ্যাল সরাসরি নিয়ন্ত্রিত নয় এই কারণে যে তারা মুলত ক্রেতা ও বিক্রেতার মাঝে মধ্যস্ততাকারী হিসেবে কাজ করে। পেপ্যালের অবস্থানের বিষয়ে আইন এখনো অস্পষ্ট যে এটি কি একটি ব্যাঙ্ক, নাকি সীমাবদ্ধ ব্যাঙ্ক, অর্থ প্রেরক সংস্থা নাকি আর্থিক প্রতিষ্ঠান। পেপ্যাল স্থানীয় রাজ্যের আইন অনুসারে নিয়ন্ত্রিত হতে পারে যদিও রাজ্যের আইন একটির থেকে আরেকটি কমবেশী হয় ব্যাঙ্ক, সীমাবদ্ধ ব্যাঙ্ক, প্রেরক সংস্থা, আর্থিক প্রতিষ্ঠানকে সংজ্ঞাইত করতে। পেপ্যালের নিয়ন্ত্রণের সবচেয়ে নিকটবর্তী আইনগত ব্যাখ্যা পাওয়া যায় পারস্পরিক P2P লেনদেন ক্রেডিট ও ডেবিট কার্ডের মাধ্যমে। আইনগতভাবে, একটি ক্রেডিট কার্ডের মাধ্যমে লেনদেন, বিশেষত কার্ডধারী ও কার্ড প্রদানকারী ব্যাঙ্কের মধ্যকার সম্পর্ক নিয়ন্ত্রিত হয় ট্রুথ ইন লেন্ডিং এক্ট (TILA) 15 U.S.C. §§ 1601-1667f যা Z, 12 C.F.R. pt. 226, (TILA/Z). আইন দ্বারা নিয়ন্ত্রিত। TILA/Z এই আইন বিল তৈরিতে প্রমাদ, বিবাদ মেটানো এবং অননুমোদিত লেনদেনের ক্ষেত্রে কার্ডধারীর দায়বদ্ধতা ইত্যাদি বিষয়গুলো সম্পর্কে নির্দেশনা দেয়। করে। একই ভাবে ডেবিট কার্ডধারী ও তার ব্যাঙ্কের মধ্যকার সম্পর্ক নিয়ন্ত্রিত হয় ইলেকট্রনিক ফান্ডস ট্রান্সফার এক্ট (EFTA) 15 U.S.C. §§ 1693-1693r, এর E, 12 C.F.R. pr. 205, (EFTA/E) ধারা আনুসারে। EFTA/E ভোক্তার অধিকার সংরক্ষণ ও দৃড় ভূল সংশোধনের নীতি সম্পর্কে নির্দেশনা দেয়। However, because PayPal is a তথাপি যেহেতু পেপ্যাল একটি "তাৎক্ষনিক পেমেন্ট" পদ্ধতি এবং এছাড়া সরাসরি নিয়ন্ত্রিত নয়, তাই TILA/Z এবং EFTA/E আইনগুলো সরাসরি পেপ্যালের ওপরে পরিচালিত হয় না যখন একবার ডেবিট বা ক্রেডিট কার্ডের লেনদেন সম্পন্ন হয়ে যায়। সহজভাবে, যদি না পেপ্যালের একটি লেনদেন ক্রেডিট কার্ডের মাধ্যমে হয়ে থাকে তাহলে বিক্রেতা কর্তৃক প্রতারণা বা জালিয়াতির বিরুদ্ধে ক্রেতার করণীয় তেমন কিছু নেই।


title: পেপ্যাল

text: ২০১০ সালের জানুয়ারীর ২৭ তারিখ পর্যন্ত ভারতে পেপ্যালের অন্তঃসীমান্ত অর্থ স্থানান্তরের অনুমতি ছিল না। নিউ ইয়র্ক টাইমস এর "India’s Central Bank Stops Some PayPal Services" শীর্ষক প্রবন্ধে, ভারতের রিজার্ভ ব্যাঙ্কের মুখোপাত্র আলপনা কাল্লিওয়ালা জানান "অন্তঃসীমান্ত মূদ্রা লেনদেনের সেবার জন্য রিজার্ভ ব্যাঙ্কের Payment and Settlement Systems Act, আইনের অধীনে অনুমতি প্রয়োজন, পেপ্যালের সেই অনুমতি নেই।" পেপ্যাল "Certificates of Authorisation issued by the Reserve Bank of India under the Payment and Settlement Systems Act, 2007 for Setting up and Operating Payment System in India" এই তালিকার অন্তর্ভুক্ত নয়।


title: পেপ্যাল

text: যদি একটি অননুমোদিত তৃতীয় পক্ষ কোনও একজনের পেপ্যাল লগিন তথ্য সংগ্রহ করে ও ব্যবহার করে এবং একান্টধারীর ডেবিট বা ক্রেডিট কার্ড ব্যবহার করে একটি লেনদেন সম্পন্ন করে তাহলে EFTA/E এবং TILA/Z এই তথ্য চুরির জন্য পেপ্যালকে দায়িত্বশীল করে। অবশ্যই এই আইনের সুনির্দিষ্ট ব্যতিক্রম রয়েছে। এর মধ্যে একটি হল, যখন পেপ্যালের জমা একাউন্ট থেকে বেআইনি ভাবে অর্থ উত্তোলন করা হয়। এইরকম পরিস্থিতিতে পেপ্যাল অথবা ব্যাঙ্ক কেউই এই অর্থ ফেরত দেবার জন্য দায়বদ্ধ থাকবে না কারণ পেপ্যাল ও গ্রাহকের মধ্যকার চুক্তি এইরকম লেনদেনের জন্য "অনুমতি দেয়" .


title: পেপ্যাল

text: পেপ্যালের গ্রাহকদের ব্যক্তিগত তথ্য সীমিতভাবে সংরক্ষিত একটি কেন্দ্রীয় আইন দ্বারা। যেহেতু পেপ্যাল একটি "অর্থনৈতিক প্রতিষ্ঠান " Gramm-Leach-Bliley Act (GLB), এই আইন আনুসারে, তাই তারা গ্রাহকের গোপনীয় তথ্য তৃতীয় কোন পক্ষের নিকট প্রকাশ করতে পারেনা যদি না সেটি প্রকাশ করার জন্য গ্রাহক অনুমতি দিয়ে থাকে।


title: পেপ্যাল

text: যদি কোন গ্রাহকের একাউন্ট প্রতারণা বা বিনা অনুমতিতে অর্থ লেনদেনের অভিযোগে অভিযুক্ত হয়, তাহলে পেপ্যাল সেটির অবস্থান হিসেবে সীমিত প্রবেশাধিকার বা "Limited Access" পদবী দিয়ে চিহ্নিত করে। এই পরিস্থিতিতে একজন একান্টধারীকে অবশ্যই নিম্নের কাজগুলো করা লাগবে।পেপ্যালের নিজস্ব ওয়েবসাইটে ফিশিং এর হাত থেকে বাঁচার জন্য উপদেশ দিয়ে থাকে যেন ব্যবহারকারীরা সহজে সন্দেহজনক কিছু দেখলে চিনতে পারে এবং কর্তৃপক্ষকে জানাতে পারে। পেপ্যাল তার ব্যবহারকারীদের উৎসাহিত করে ফিশিং সম্পর্কিত ইমেইল যেন পেপ্যালের নিকটে পৌছে দেয়।


title: পেপ্যাল

text: বর্তমান (2011/04/15 09:17 CST) পেপ্যালের গ্রাহক চুক্তিনামা ৩৪ পৃষ্ঠা দীর্ঘ পিডিএফ নাথি। . যদি একটি পেপ্যাল ব্যবসায়ী থেকে যদি এক একটি পণ্য ক্রয় করা হয়, একজন ক্রেতা নিজের ও ব্যবসায়ীর পরেও সালিশির জন্য একটি অতিরিক্ত স্তরে সম্মত হচ্ছে। সুতরাং এমনকি যদি ব্যবসায়ী অসঙ্গতভাবে লেনদেন করে, পেপ্যাল তাদের নিজের নীতিমালা অমান্য করেনি যতক্ষন পর্যন্ত ব্যবহারকারী পেপ্যালের সঙ্গে একটি অতিরিক্ত সালিশ পদ্ধতির মধ্য দিয়ে পর্যন্ত গিয়েছে। একমাত্র যখন পেপ্যাল তাদের ৩৪ পাতা চুক্তিনামা অনুসারে কোন সমস্যার সুরাহা করতে ব্যর্থ হয় তখন একজন গ্রাহক সরাসরি ক্রেডিট কার্ড সরবরাহকারীর সাথে যোগাযোগ করতে পারে।


title: পেপ্যাল

text: সামথিং অফুল, নামে ওয়েবসাইটের সত্বাধিকারী রিচার্ড কায়ানকা ২০০৫ সালের সেপ্টেম্বর মাসে হারিকেন কাটরিনার ভুক্তভোগীদের জন্যে একটি পেপ্যাল একাউন্ট খোলেন যার অর্থ রেড ক্রসে অনুদানের জন্য সংগ্রহ করা হয়। তার এই আহ্বানে দ্রুতহারে সেই একাউন্টে অনুদান আসতে থাকে যার ফলে সেই একাউন্টটি স্বয়ংক্রিয়ভাবে স্থগিত করে দেয়া হয়, পরবর্তীতে সেই একাউন্টকে নিয়মিত করার জন্য পেপ্যালের গ্রাহক সেবা বিভাগের সাথে যে পরিমাণে সময় এবং ঝামেলা পোহাতে হয় কায়ানকা তার যথেষ্ট সমালোচনা করেন। সামথিং অফুল ওয়েবসাইটের সদস্যগণ যখন তাদের আশঙ্কা প্রকাশ করেন পেপ্যাল কর্তৃক নিযুক্ত দাতব্য প্রতিষ্ঠান ইউনাইটেড ওয়ের, বিষয়ে, কায়ানকা তখন সকল দাতাদের অর্থ ফেরত দিয়ে দেন যেন তারা নিজেদের পছন্দের দাতব্য প্রতিষ্ঠানে অর্থ প্রদান করতে পারেন। যদিও পেপ্যাল বহির্বিশ্বের দাতাদের এক্সচেঞ্জ ফী এবং কমিশন ফী ফেরত দেয়নি।


title: পেপ্যাল

text: ২০০৮ সালের মার্চ মাসে অস্ট্রেলিয়ার একটি বর্তমান সময়ের ওপরে টেলিভিশন প্রোগ্রাম টুডে টুনাইট পেপ্যালের ওপরে একটি পর্ব প্রচার করে যেখানে পেপ্যালের নিরাপত্তা, একাউন্ট যব্দকরণ ও গ্রাহক সেবার বিষয়ে সমালোচনা করা হয়।


title: পেপ্যাল

text: বেশকিছু পেপ্যালের সমালোচোনাকারী ওয়েবসাইট সৃষ্টি হয়েছে যাদের মুল অভিযোগ পেপ্যাল কর্তৃক একাউন্ট যব্দকরণ যখন ই-কমার্স সংক্রান্ত ওয়েবসাইটের দ্রুত প্রবৃদ্ধি ঘটে, ফলে সেসকল ব্যবসায়ী তাদের সরবরাহকারীদের সময়মত অর্থ প্রদানে ব্যর্থ হয়। এমনই এক ওয়েবসাইট, Paypalsucks.com, ranked third on a ফোর্বস ম্যাগাজিন এর ২০০৫ সালের সেরা "Top Corporate Hate Web Sites" এর তালিকায় তৃতীয় হয় "বৈরিতা" এবং ওয়েব পোস্টিং এবং অন্যান্য বিষয়ে এর "বিনোদোন মাত্রার" ওপরে।


title: পেপ্যাল

text: অস্ট্রেলিয়ান কম্পিটিশন এন্ড কনজিউমার কমিশন ২০০৮ সালের জুন মাসে উদঘাটন করে যে, "প্রাপ্ত প্রমাণসমূহ থেকে পেপ্যাল অন্যান্য সকল প্রক্রিয়া থেকে নিরাপদ অথবা অন্য সকল পদ্ধতি থেকে বেশী সেবা পাওয়া যায়, এই ধারনার উপযুক্ত অবলম্বন পাওয়া যায়নি"


title: পেপ্যাল

text: ২০১০ সালের ফেব্রুয়ারি মাসে পেপ্যাল সকল "ব্যক্তিগত" লেনদেন বন্ধ করে দেয় অথবা ফেরত দিয়ে দেয়। যেসকল অর্থ ইতোমধ্যে হাতবদল হয়ে গিয়েছিল বা যেসকল লেনদেন সম্পুর্ণ হয়ে গিয়েছিল সেগুলোও ফেরত দেয়া হয়। ফলে অনেক বিক্রেতার একাউন্ট ওভার ড্রাফট হয়ে যায়। সমগ্র ভারতের প্রতিষ্ঠান, ঠিকাদার এবং সেবা প্রদানকারী সংস্থাসমূহ হটাৎ করে পেপ্যালের নিকট ঋণী হয়ে পড়ে যখন পূর্ব ঘোষণা ব্যতীত তাদের লেনদেনের অর্থ ফিরিয়ে নেয় যেই অর্থ তারা গ্রহণ করে পরে ব্যাঙ্ক থেকে উঠিয়েও নিয়েছিল।


title: পেপ্যাল

text: আন্তর্জাতিক ব্যাপ্তি থাকা সত্বেও একাধিম মূদ্রাসম্পন্ন ব্যবহারকারীদের ক্ষেত্রে পেপ্যালের ক্ষমতা সীমিত। সবচেয়ে উল্লেখযোগ্য হল, একজন ব্যবহারকারীর একাধিক দেশে ব্যাঙ্ক একাউন্ট থাকা অসম্ভব, এছাড়া ব্যবহারকারীর ডেবিট/ক্রেডিট কার্ড যেই দেশে সেই দেশ ছাড়া অন্য দেশে ডাক ঠিকানা রাখা।


title: পেপ্যাল

text: ২০১০ সালের মার্চ মাসে পেপ্যাল ক্রিপ্টোম নামে প্রতিষ্ঠানের অনুদান যব্দ করে, তার ফলে ৫৩০০ ডলারের পাঠানো অনুদান আটকে যায়। পেপ্যাল এই পদক্ষেপের কোন ব্যাখ্যা দিতে অস্বীকার করে, এই দাবীতে যে অনুদান যব্দের কারণ জানালে তা ক্রিপ্টোমের নিজের গোপনীয়তার নীতিমালা ভঙ্গ করবে। এক সপ্তাহ পরে পেপ্যাল তাদের আচরণের জন্য ক্ষমা প্রার্থনা করে, যা ক্রিপ্টোমের প্রতিষ্ঠাতা জন ইয়ং বর্জন করে পেপ্যালের আচরণকে "অপমানজনক ও অগ্রহণযোগ্য" বলে জানান।


title: পেপ্যাল

text: ২০১০ সালের সেপ্টেম্বর মাসে পেপ্যাল মাইনক্র্যাফট গেমের নির্মাতা স্বাবলম্বী গেম ডেভেলাপার মার্কুস প্রেসনের একাউন্ট যব্দ করে ফেলে। সেই সময় সেই একাউন্টে প্রায় €600,000 ছিল।


title: পেপ্যাল

text: এছাড়াও ২০১০ সালের সেপ্টেম্বর মাসে পেপ্যাল ওপেন সোর্স রিভিশন কন্ট্রোল সফটওয়ার টরটয়েজএসভিএন এর একাউন্ট স্থগিত করে দেয়। তাদের প্রধান ডেভেলপার এই পরিস্থিতিকে তুলনা করে একটি গাড়ির ওয়ার্কশপের সাথে এইভাবে, "তারা সিদ্ধান্ত নেয় যে তারা আপনার সাথে আর ব্যবসা করবে না ... কিন্তু দোকানের মালিক জানায় যে তারা আপনার গাড়ি ছয় মাসের আগে ফেরত দিতে পারবে না তাদের নিজস্ব নীতিমালার কারণে।"


title: পেপ্যাল

text: ডিসেম্বর ২০১০তে, পেপ্যাল পেপ্যাল গ্রহনযোগ্য ব্যবহার নীতিমালার লঙ্ঘনের অভিযোগে একটি একাউন্ট যা উইকিলিকস এর জন্য অর্থ উত্তোলোনে ব্যবহৃত হত, স্থায়ীভাবে সীমিত করে দেয়। প্যারিসে এক সম্মেলনে পেপ্যালের উপ-সভাপতি এক প্রশ্নের জবাবে জানান, যে সেই একাউন্টটি আমেরিকান স্বরাষ্ট্র মন্ত্রণালয়ের চাপে স্থগিত করা হয়েছে। . পরবর্তীতে পেপ্যাল এই বলে পুনরাবৃত্তি করে যে একাউন্টটি পেপ্যালের গ্রহনযোগ্য ব্যবহার নীতিমালার লঙ্ঘন করে। এর ফল হিসেবে পেপ্যালের ওয়েবসাইট paypal.com এ সাইবার আক্রমণ ঘটে এবং একটি ক্ষূদ্র সংখ্যক ব্যবহারকারী তাদের পেপ্যাল একাউন্ট স্থায়ীভাবে বন্ধ করে দেন এই ঘটনার প্রতিবাদ হিসেবে।


title: পেপ্যাল

text: ২০০২ সালে CertCo পেপ্যালের বিরুদ্ধে মামলা করে এই অভিযোগে, যে পেপ্যাল তাদের ডিস্ট্রিবিউটেড কম্পিউটিং সিস্টেম ব্যবহার করে ক্ষূদ্র পেমেন্ট বিতরণের পদ্ধতির মেধাসত্ব লঙ্ঘন করেছে। ২০০২ সালের এপ্রিল মাসে CertCo তাদের এই মামলা প্রত্যাহার করে নেয় এই বলে, যে তারা মীমাংসায় পৌছিয়েছে যার ফলে "অনানুষঙ্গিক পেমেন্ট এবং পারস্পরিক সহায়তার সুযোগ থাকবে"।


title: পেপ্যাল

text: ২০০২ সালের মার্চ মাসে দুজন আলাদা ব্যক্তি পেপ্যালের বিরুদ্ধে Electronic Funds Transfer Act (EFTA) এবং ক্যালিফোর্নিয়ার আইন ভঙ্গের অভিযোগে মামলা করে। . বেশীরভাগ অভিযোগই ছিল পেপ্যালের বিবাদ মীমাংসার পদ্ধতির বিষয়ে। এই দুটি ভিন্ন মামলা একত্র করে পেপ্যালের বিরুদ্ধে ক্লাস একশন মামলা করা হয় (In re: PayPal litigation). একটি অনানুষ্ঠানিক সমঝোতায় আসা হয় ২০০৩ সালের নভেম্বর মাসে এবং পরে ২০০৪ সালের জুন মাসে আনুষ্ঠানিক সমঝোতায় আসা হয়। এই মীমাংসা অনুসারে পেপ্যালের ব্যবসা পদ্ধতি পরিবর্তন করার নির্দেশ আসে (EFTA- সংক্রান্ত অভিযোগের সুরহা পদ্ধতি সহ), একই সাথে ৯.২৫ মিলিওন ডলার ক্ষতিগ্রস্থদের মাঝে বিতরণ করার নির্দেশ দেয়া হয়। পেপ্যাল অন্যায়ের অভিযোগ অস্বীকার করে।


title: পেপ্যাল

text: ২০০২ সালের মে মাসে, Tumbleweed Communications পেপ্যাল এবং পরবর্তীতে ই-বের বিরুদ্ধে মামলা দায়ের করে এই অভিযোগে যে পেপ্যাল গ্রাহকদের ইমেইলে অর্থনৈতিক লেনদেনের খবর জানানোর সময় ব্যক্তিগতকরণ করে লিঙ্ক পাঠানোর সময় তাদের মেধাসত্বের অনধিকার চর্চা করছে। ২০০৪ সালের জানুয়ারি মাসে দুই পক্ষ সমঝোতার চুক্তিতে আসে কিন্তু এই সমঝোতার অর্থনৈতিক বিবরণ জনসমাক্ষে প্রকাশ করেনি।


title: পেপ্যাল

text: ২০০৩ সালের জুন মাসে Stamps.com পেপ্যাল ও ই-বের বিরুদ্ধে মামলা করে চুক্তিভঙ্গের, সরল বিশ্বাস ও উপযুক্ত কারবার, চুক্তিপত্রে অনধিকার ইত্যাদি আরো অভিযোগে মামলা দায়ের করে। ২০০২ সালের লাইসেন্সের চুক্তিতে Stamps.com এবং পেপ্যাল চুক্তিবদ্ধ হয় যে পেপ্যাল Stamps.com এর প্রযুক্তি তার গ্রাহকদের কাছে সহজলভ্য করে তুলবে, যেন পেপ্যালের গ্রাহকরা অনলাইন থেকেই তাদের ডাকটিকেট পেপ্যালের একাউন্টের মাধ্যমে কিনতে পারে। Stamps.com অভিযোগ করে যে পেপ্যাল তাদের শর্ত মোতাবেক কাজ করেনি এবং অভিযোগ করে যে ই-বে, পেপ্যাল এবং Stamps.com এর চুক্তির মাঝে অনধিকার চর্চা করছে, তাই ই-বেকেও এই মামলায় জড়ানো হয়।


title: পেপ্যাল

text: ক্রেইগ কম্ব এবং আরো দুইজন ব্যক্তি ২০০২ সালের অগাস্ট মাসে ক্লাস একশন মামলা করেন পেপ্যালের বিরুদ্ধে যা, "Craig Comb, et al. v. PayPal, Inc." নামে পরিচিত। তাদের অভিযোগে ভোক্তাদের একাউন্টের বেআইনি যব্দ এবং ভয়াবহ গ্রাহক সেবার অভিযোগ তোলা হয়। অভিযোগসমূহের মধ্যে গ্রাহকের জমাকৃত অর্থ ১৮০ দিন পর্যন্ত স্থগিত রাখা যতদিন পর্যন্ত পেপ্যাল কর্তৃক কোন অভিযোগের সুরাহা না হয়, ফলে গ্রাহকদের বিবাদ মেটানোর জন্য ব্যায়বহুল American Arbitration Associationএর পদ্ধতি মোতাবেক মীমাংসার জন্য যাওয়া লাগে। আদালত এই মামলার ফলাফল ঘোষনার সময় জানায়, "পেপ্যালের গ্রাহক চুক্তি এবং এই বিবাদের মিমাংসার ক্লজসমূহ ক্যালিফোর্নিয়ার আইন অনুসারে অত্যন্ত বিবেকবর্জিত। " আরো মন্তব্য করা হয় তাদের চরম পক্ষপাতিত্ব এবং ক্লাস একশন মামলার বিরুদ্ধে শক্ত অবস্থানের ফলাফল হিসেবে "বিবেকের আতঙ্ক" হিসেবে পরিচিত এবং পেপ্যাল "চুক্তিগতভাবে নিজেদের যেকোনরকমের অভিযোগের বিরুদ্ধে সুরক্ষিত রাখার প্রচেষ্টা করে।" এই মামলার ফলাফল পেপ্যালের বিরুদ্ধে চলে যায়।


title: পেপ্যাল

text: ২০০৩ সালের সেপ্টেম্বর মাসে পেপ্যাল ব্যাঙ্ক ওয়ান কর্পোরেশনের বিরুদ্ধে মেধাসত্ব লঙ্ঘনের অভিযোগে মামলা করে। পেপ্যাল দাবি করে যে ব্যাঙ্ক ওয়ানের অনলাইন বিল-প্রদানের ব্যাবস্থা পেপ্যালের ১৯৯৮ সালে প্রাপ্ত অনলাইন বিল-প্রদানের ব্যাবস্থার মেধাসত্ব লঙ্ঘন করে। ফেব্রুয়ারী মাসে ব্যাঙ্কের আইনজীবিদের নিকট পাঠানো সাবধানবাণী আমলে না আনলে পেপ্যাল মামলা দায়ের করে।


title: পেপ্যাল

text: ২০০৩ সালের নভেম্বর মাসে, AT&T ই-বে এবং পেপ্যালের বিরুদ্ধে মামলা করে এই দাবিতে, যে তাদের অর্থপ্রদানের পদ্ধতি AT&T র মেধাসত্ব লঙ্ঘন করে যা, তারা ১৯৯১ সালে আবেদন করে এবং ১৯৯৪ সালে প্রাপ্ত হয়


title: পেপ্যাল

text: ২০০৪ সালের মার্চ মাসে পেপ্যাল এবং নিউ ইয়র্ক রাজ্যের এটর্নী জেনারেল ইলিয়ট স্পিৎজার, এই সমঝোতায় আসেন যে, পেপ্যাল তার ভোক্তাদের দায়িত্ব ও অধিকার আরো নিখুঁতভাবে প্রকাশ করবে এবং নিউ ইয়র্ক রাজ্য সরকারকে দেড় লক্ষ ডলার প্রদান করবে জরিমানা ও এই মামলার খরচ বহন করার জন্য।


title: পেপ্যাল

text: ২০০৭ সালের এপ্রিল মাসে দুটি এন্টি ট্রাস্ট মামলা করা হয় ই-বে/পেপ্যালের বিরুদ্ধে মাইকেল ম্যালোন কর্তৃক। মামলায় অভিযোগ করা হয়, যে ই-বে এবং পেপ্যালের সম্পর্ক একচেটিয়া বাজারের সৃষ্টি করে যা আমেরিকার এন্টি ট্রাস্ট আইনের পরিপন্থী।


title: হরমোন

text: হরমোন (, ) হচ্ছে এক প্রকার জৈব-রাসায়নিক তরল যা শরীরের কোনো কোষ বা গ্রন্থি থেকে শরীরের একটি নির্দিষ্ট অংশে নিঃসরিত হয়। হরমোন হল একটি আভ্যন্তরীন উদ্দীপক।হরমোনের মাধ্যমে শরীরের অন্যান্য অংশের অঙ্গ-প্রত্যঙ্গে পরিবর্তনের সংকেত পাঠানো হয়। উদাহরণস্বরূপ, বিপাকক্রিয়ার পরিবর্তনের জন্য অল্প একটু হরমোনই যথেষ্ট। এটি একটি রাসায়নিক বার্তাবাহক হিসেবে কাজ করে যা এক কোষ থেকে অপর কোষে বার্তা বহন করে। সকল বহুকোষীয় জীবই হরমোন নিঃসরণ করে। গাছের হরমোনকে ফাইটোহরমোনও বলা হয়। প্রাণীর ক্ষেত্রে বেশির ভাগ হরমোনই রক্তের মাধ্যমে পরিবাহিত হয়। কোষ হরমোনের সংস্পর্শে প্রতিক্রিয়া করে যখন সেগুলোর ঐ হরমোনের জন্য সুনির্দিষ্ট কোনো রিসেপ্টর রয়েছে। হরমোন ক্রিয়ার পর ধ্বংস প্রাপ্ত হয়।


title: হরমোন

text: অন্তঃক্ষরা হরমোনের অণুগুলো রক্ত সংবহন তন্ত্রে সরাসরি নিঃসরিত হয়। অপরদিকে বহিঃক্ষরা হরমোনগুলো (এক্সোহরমোন) সরাসরি নালিতে, বা নালির মাধ্যমে নিঃসরিত হয়। এ ধরনের হরমোন সংবহন তন্ত্রের মাধ্যমেও নিঃসরিত হতে পারে, এছাড়াও ব্যাপন প্রক্রিয়ায় এক কোষ থেকে অন্য কোষেও এক্সোহরমোন পরিবাহিত হতে পারে। বিজ্ঞানী বেলিস(Belis) এবং স্টারলিং(Starling) 1905 সালে সর্বপ্রথম প্রাণী হরমোন আবিস্কার করেন। সিক্রেটিন, এই হরমোন প্রাণীদেহের ডি‌ওডেনামের উদ্বানস থেকে ক্ষরিত হয়ে।


title: বর্ণালীবীক্ষণ

text: বর্ণালীবীক্ষণ () হচ্ছে পদার্থ এবং বিকিরণের মধ্যে মিথস্ক্রিয়া বিষয়ক গবেষণা। সূর্যের আলো প্রিজমের মধ্য দিয়ে অতিক্রম করলে তরঙ্গ দৈর্ঘ্য অনুযায়ী বিভক্ত হয়ে যায়, এই ঘটনা পর্যবেক্ষণের মাধ্যমেই বিজ্ঞানের এই শাখার জন্ম হয়েছিল। পরবর্তীতে অবশ্য তরঙ্গ দৈর্ঘ্য বা কম্পাঙ্কের অপেক্ষক হিসেবে বিকিরিত শক্তির যেকোন ধরণের মিথস্ক্রিয়া বোঝাতে এই শব্দটি ব্যবহৃত হতে শুরু করে। বর্ণালীবীক্ষণ থেকে পাওয়া উপাত্ত অনেক সময় একটি বর্ণালীর মাধ্যমে তুলে ধরা হয়। বর্ণালী হচ্ছে তরঙ্গ দৈর্ঘ্য বা কম্পাঙ্কের বিপরীতে উক্ত তরঙ্গ দৈর্ঘ্য শক্তির পরিমাণের একটি লেখচিত্র।


title: বর্ণালীবীক্ষণ

text: বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক।


title: উচ্চ রক্তচাপ

text: হাইপারটেনশন (), যার আরেক নাম উচ্চ রক্তচাপ, HTN , বা HPN, হল একটি রোগ যখন কোন ব্যাক্তির রক্তের চাপ সব সময়েই স্বাভাবিকের চেয়ে ঊর্ধ্বে। হাইপারটেনশনকে প্রাথমিক (আবশ্যিক) হাইপারটেনশন অথবা গৌণ হাইপারটেনশনে শ্রেণীভুক্ত করা হয়। প্রায় ৯০–৯৫% ভাগ ক্ষেত্রেই "প্রাথমিক হাইপারটেনশন" বলে চিহ্নিত করা হয়।বাকি ৫-১০% বিভিন্ন রোগের কারণে হয়।


title: উচ্চ রক্তচাপ

text: সাধারনভাবে, যদি কোনও একজনের হৃদ-সংকোচন বা সিস্টোলিক রক্ত চাপ উভয় বাহুতে ১৪০ মি.মি পারদ অথবা উপরে থাকে (চাপের একটি একক) কিংবা হৃদ-প্রসারণ বা ডায়াস্টলিক চাপ ৯০ মি.মি পারদ অথবা উপরে থাকে,তাহলে তার উচ্চ রক্ত চাপ বলা যেতে পারে। একটি সাম্প্রতিক প্রতিবেদনের হিসেবে ১৩৯/৮৯ টর রক্ত চাপ থেকে ১২০/৮০ টর সংজ্ঞায়িত করেছে "প্রিহাইপারটেনশন"। প্রিহাইপারটেনশন একটি রোগ নয়, কিন্তু আশঙ্কা করে যে একটি ব্যক্তির উচ্চরক্তচাপে বিকশিত করার একটি যথেষ্ট সুযোগ রয়েছে। ডায়াবেটিস মেলিটাস অথবা কিডনি রোগীদের ক্ষেত্রে গবেষণায় দেখা গেছে, ১৩০/৮০ টরের অধিক রক্তচাপকে ঝুঁকি হিসেবে বিবেচনা করা উচিত এবং এর দ্রুত চিকিৎসা হওয়া উচিত।


title: উচ্চ রক্তচাপ

text: যে সকল কারণ উচ্চ রক্তচাপের ঝুঁকি বাড়িয়ে তোলে সেগুলো হল: বেশী লবণ গ্রহণ, অতিরিক্ত মেদ, কাজের চাপ, মদ্যপান, পরিবারের আকার, অতিরিক্ত আওয়াজ এবং ঘিঞ্জি পরিবেশে থাকা। উচ্চমাত্রার লবণের ব্যবহার এর মধ্যে সবচেয়ে বেশী মনযোগ আকর্ষণ করেছে। ধারণা করা হয় প্রায় শতকরা ৬০ ভাগ রোগী লবণের ব্যবহার দ্বারা প্রভাবিত হন।


title: উচ্চ রক্তচাপ

text: উচ্চরক্তচাপ সর্বাপেক্ষা সাধারণ জটিল উত্তরাধিকার সূত্রে প্রাপ্ত অসুস্থতার একটি। এখন পর্যন্ত ৫০ টির অধিক জিনকে চিহ্নিত করা হয়েছে উচ্চ রক্তচাপের গবেষণার জন্য এবং এই সংখ্যা দিনে দিনে বেড়ে চলেছে। উচ্চরক্তচাপ বৃক্কজনিতঅসুস্থতার কারণেও ঘটে থাকে। এক্ষেত্রে যা হয় তা হল , বৃক্কের কলাসমূহের মাঝে রক্তসঞ্চালন কমিয়ে দেয়, কারণ রেনিন-এনজিওটেন্সেন সিস্টেমের প্রধান অথবা শাখা ধমনী সমূহ সঙ্কীর্ণ হয়ে পড়ে।


title: উচ্চ রক্তচাপ

text: যদিও উচ্চ রক্তচাপ আলাদাভাবে কোন অসুস্থতা নয়, কিন্তু প্রায়ই এর চিকিৎসা প্রয়োজন হয় কারণ শরীরের অন্যান্য অঙ্গের ওপর এর স্বল্প থেকে দীর্ঘস্থায়ী প্রভাব পড়ে। বিশেষত স্ট্রোক, হার্ট ফেইলিউর, হৃদক্রিয়া বন্ধ, চোখের ক্ষতি এবং বৃক্কের বিকলতা ইত্যাদি রোগের ঝুঁকি অনেক বেড়ে যায়।


title: উচ্চ রক্তচাপ

text: যদিও খুব সামান্য গর্ভবতী মহিলাই উচ্চ রক্তচাপ অনুভব করেন, কিন্তু শতকরা ১০ ভাগ পর্যন্ত গর্ভধারণের কারণে উচ্চ রক্তচাপের স্বীকার হন।


title: উচ্চ রক্তচাপ

text: হাইপারটেনশনের অবস্থা নির্ণয়ের জন্য নিয়মিত রক্তচাপ স্বাভাবিক মাত্রার চেয়ে বেশী হলে ধরে নেয়া হয়। সাধারণত এক সপ্তাহের বিরতিতে কমপক্ষে তিনবার মাপা লাগে। সঠিক চাপ মাপার জন্য কয়েকটি নিয়ম মানা জরুরী এবং অন্যান্য যেসকল বিষয় রক্তচাপকে প্রভাবিত করে সেগুলোও বিবেচনা করা প্রয়োজন। যেমন, রক্তচাপ মাপার কমপক্ষে আধা ঘন্টা আগে থেকে ধূমপান থেকে বিরত থাকতে হবে এবং ক্যাফেইন গ্রহণের কমপক্ষে একঘন্টা পরে মাপা লাগবে, দুশ্চিন্তামুক্ত অবস্থায় মাপা জরুরী। আস্তিনের আকারও যথেষ্ট গুরুত্বপূর্ণ। আস্তিনের ওপরের বাহুর দুই তৃতীয়াংশ ঘিরে ফেলা উচিত। কমপক্ষে পাঁচ মিনিট সময় বসা অবস্থায় থাকা উচিত।


title: উচ্চ রক্তচাপ

text: মৃদু থেকে মাঝারি ধরনের রক্তচাপের জন্য চিকিৎসকেরা ওজন কমানো এবং নিয়মিত ব্যায়ামকে চিকিৎসার প্রথম ধাপ হিসেবে ধরেন। যদিও এই পদ্ধতিগুলি রক্তচাপ কমানোর জন্য অত্যন্ত ফলপ্রসু, কিন্তু এইগুলি বলার চেয়ে করা প্রকৃতপক্ষে সহজ ন্য। বেশিরভাগ রুগীই মাঝারি থেকে উচ্চ রক্তচাপে যারা ভূগছেন, তারা অনির্দিষ্টকালের জন্য ঔষধের ওপর নির্ভরশীল হয়ে পড়েন তাদের রক্তচাপ নিরাপদ মাত্রায় নিয়ে আসার জন্য। যদিও ধূমপান ছেড়ে দেয়া সরাসরি রক্তচাপ কমায় না, কিন্তু উচ্চ রক্তচাপের সাথে এটি অত্যন্ত্য গুরুত্বপূর্ণ, কারণ এর ফলে উচ্চ রক্তচাপের বেশকিছু উপসর্গ নিয়ন্ত্রণে আসে যেমন স্ট্রোক অথবা হার্ট এটাক। মৃদু উচ্চরক্তচাপ সাধারণত খাদ্য নিয়ন্ত্রণ, ব্যায়াম এবং শারিরীক সক্ষমতা বৃদ্ধির মাধ্যমে সারিয়ে তোলা যায়। ফল, শাক সব্জি, স্নেহ বিহীন দুগ্ধজাত খাদ্য এবং নিম্নমাত্রার লবণ ও তেলের খাদ্য উচ্চ রক্তচাপ বিশিষ্ট রোগীর রক্তচাপ কমাতে সাহায্য করে। নিয়মিত হালকা ব্যায়াম রক্ত চলাচলের উন্নতি করে, এবং রক্তচাপ কমিয়ে রাখতে সাহায্য করে। এছাড়াও পরিবেশগত চাপ যেমন উঁচু মাত্রার শব্দের পরিবেশ বা অতিরিক্ত আলো পরিহার করাও রক্তচাপ নিয়ন্ত্রণের জন্য উপকারী হতে পারে।


title: উচ্চ রক্তচাপ

text: বাজারে রক্তচাপ নিয়ন্ত্রণের জন্য বহু রকমের ঔষধের ব্যাবস্থা রয়েছে যেগুলো অ্যান্টি-হাইপারটেনসিভ নামে পরিচিত যা রক্তচাপ কমিয়ে আনে। রক্তচাপ ৫-৬ টর কমালে তা স্ট্রোকের ঝুঁকি প্রায় ৪০%, করোনারী হৃদরোগের ঝুঁকি প্রায় ১৫-২০% কমিয়ে আনে এবং হার্ট ফেইলিউরের সম্ভাবনাও কমে আসে। সাধারণভাবে প্রচলিত ঔষধসমূহের মধ্যে রয়েছে, বিটা ব্লকার যেমনঃ metoprolol, atenolol, labetalol, carvedilol, এসিই নিরোধক যেমনঃ lisinopril, quinapril, fosinopril, captopril, enalapril, ramipril; এনজিওটেসটিন রিসিপটর ব্লকার (এআরবি) যেমনঃ losartan, valsartan, irbesartan; ক্যালসিয়াম চ্যানেল ব্লকার যেমনঃ amlodipine, verapamil; ডাইইউরেটিকস, যেমন chlortalidone, hydrochlorothiazide (এইচসিটিজেট), মিশ্র ঔষধ (সাধারণত এইচসিটিজেট এবং অন্য একটি ঔষধ একত্রে), এবং আলফা ব্লকার যেমন terazosin এবং prazosin.


title: উচ্চ রক্তচাপ

text: চিকিৎসার মূল লক্ষ হওয়া উচিত রক্তচাপ নিয়ন্ত্রণ ১৪০/৯০ টরের নিচে আর কিছু ক্ষেত্রে আরো নিচে নিয়ে আসা যেমন ডায়বেটিস বা কিডনীর রুগীদের ক্ষেত্রে। প্রতিটি ঔষধ আলাদাভাবে সিস্টোলিক চাপ ৫-১০ টর কমিয়ে নিতে পারে। তাই রক্তচাপ নিয়ন্ত্রণের জন্য একাধিক ঔষধের প্রয়োজন হয়।


title: বর্ণালীবীক্ষণিক লম্বন

text: বর্ণালীবীক্ষণিক লম্বন () তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরণ জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরণ নির্ণয় করা যায়। নিকটবর্তী তারাগুলোর বর্ণালি ধরণই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।


title: বর্ণালীবীক্ষণিক লম্বন

text: প্রক্রিয়াটি বেশ সাধারণ। তারার বর্ণালি ধরণ জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:সমীকরণটিকে এভাবেও লেখা যায়:


title: বর্ণালীবীক্ষণিক লম্বন

text: প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।


title: বর্ণালীবীক্ষণিক লম্বন

text: আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরণ সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,


বর্ণালীবীক্ষণিক লম্বন


title: বর্ণালীবীক্ষণিক লম্বন

text: যেখানে formula_6 বর্ণালী ধরণ, formula_7 স্কেল দৈর্ঘ্য এবং formula_8 স্কেল উচ্চতা


title: মিনকভস্কি স্থান

text: মিনকভস্কি স্থান () পদার্থবিজ্ঞানের একটি ধারণা, আইনস্টাইনের আপেক্ষিকতার বিশেষ তত্ত্ব যার মাধ্যমে ব্যাখ্যা করা হয়। জার্মান গণিতবিদ হেরমান মিনকভস্কির নামানুসারে এর নাম রাখা হয়েছে। নাম স্থান হলেও এতে স্থানের তিনটি মাত্রা এবং কালের একটি মাত্রাকে একত্রিত করা হয়। অর্থাৎ মিনকভস্কি স্থান একটি চতুর্মাত্রিক বিশ্বব্যবস্থা। গণিতের ভাষায়, এটি হচ্ছে স্থানকালকে ব্যাখ্যা করার একটি চতুর্মাত্রিক বহুধা (ম্যানিফোল্ড)।


title: মিনকভস্কি স্থান

text: তাত্ত্বিক পদার্থবিজ্ঞানে মিনকভস্কি স্থানের সাথে ইউক্লিডীয় স্থানের পার্থ্যক্য করা জরুরী। ইউক্লিডীয় স্থানের সবগুলো মাত্রাই স্থানসদৃশ, যেখানে মিনকভস্কি স্থানে একটি কালসদৃশ মাত্রা রয়েছে। তাই প্রতিসাম্য শ্রেণী অনুযায়ী যদি এই দুটি ম্যানিফোল্ডকে ভাগ করা হয় তবে ইউক্লিডীয় স্থান ইউক্লিডীয় শ্রেণীর অন্তর্ভুক্ত হবে, কিন্তু মিনকভস্কি স্থান পড়বে পোয়াঁকারে শ্রেণীর মধ্যে।


title: মিনকভস্কি স্থান

text: মিনকভস্কি স্থানের ধারণা কেবল সমতল স্থানকালের ক্ষেত্রে প্রয়োগ করা যায়। অর্থাৎ সসীম দূরত্বে কেবল নিউটনীয় সীমার মধ্যে থাকলেই এর প্রয়োগ সম্ভব, উপরন্তু মহাকর্ষের প্রভাবও এখানে নগণ্য মনে করতে হয়। কারণ মহাকর্ষের প্রভাবে স্থানকাল বেঁকে যায়, আর বক্র স্থানকালে মিনকভস্কি স্থান অচল হয়ে পড়ে। তখন আমাদেরকে বিশেষ আপেক্ষিকতা ছেড়ে সাধারণ আপেক্ষিকতার আশ্রয় নিতে হয়। সাধারণ আপেক্ষিকতায় সামগ্রিকভাবে স্থানকে ব্যাখ্যা করা হয়, এটি যেকোন ধরণের স্থানকালের জন্য প্রযোজ্য, তা বক্রই হোক আর সমতলই হোক।


title: মিনকভস্কি স্থান

text: তথাপি কোন বিন্দুর নিকটে ক্ষুদ্রাতিক্ষুদ্র একটি পরিমণ্ডলে (মহাকর্ষীয় ব্যতিক্রমী বিন্দু অগ্রাহ্য করে) মিনকভস্কি স্থানের ধারণা প্রয়োগ করা খুব কার্যকরী। আরও বিমূর্তভাবে বলা যায়, মহাকর্ষের উপস্থিতিতে স্থানকালকে একটি চতুর্মাত্রিক ম্যানিফোল্ড হিসেবে বর্ণনা করা হয়, এই চতুর্মাত্রিক ম্যানিফোল্ডের যেকোন বিন্দুতে অবস্থিত স্পর্শকীয় স্থানই হচ্ছে চতুর্মাত্রিক মিনকভস্কি স্থান। এজন্য সাধারণ আপেক্ষিকতা বর্ণনা করতেও মিনকভস্কি স্থানের প্রয়োজন পড়ে।


title: মিনকভস্কি স্থান

text: মহাকর্ষের প্রভাব খুব কম হলে, কেবল স্থানীয় নয় বরং বৈশ্বিকভাবেও স্থানকালকে সমতল তথা মিনকভস্কি মনে হয়। এজন্য মিনকভস্কি স্থানকে অনেক সময় সমতল স্থানকাল বলা হয়।


title: পুরু চাকতি

text: পুরু চাকতি () অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে:


title: পুরু চাকতি

text: অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কিভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে:


title: চুনিলাল দেওয়ান

text: চুনিলাল দেওয়ান একজন বাংলাদেশী চাকমা চিত্রশিল্পী এবং সাহিত্যিক। তিনি বিখ্যাত বাংলাদেশী চিত্রকর জয়নুল আবেদীন এর সহকর্মী ছিলেন। পড়েছিলেন কলকাতা আর্ট কলেজে। তার প্রচেষ্টাতেই পার্বত্য চট্টগ্রাম অঞ্চলের একটি পৃথক সাংস্কৃতিক রূপ দেশব্যাপী পরিচিত হতে শুরু করেছিল। কাপ্তাই বাঁধ নির্মাণের কারণে ১৯৫৯ সালে তার বড়দাম এর বাড়ি পানিতে ডুবে যায়। তার মৃত্যুর পর তার স্ত্রী "বসুন্ধরা দেওয়ান" রাঙামাটিতেই থাকেন।


title: চুনিলাল দেওয়ান

text: আধুনিক চাকমা সাহিত্যের বিকাশও ঘটে চুনিলাল দেওয়ানের কবিতার মাধ্যমে। তিনি ছিলেন চাকমা ভাষার প্রথম আধুনিক গীতিকার।


title: সত্য সাই

text: সত্য সাই বাবা ( , পূর্বাশ্রমের নাম সত্যনারায়ণ রাজু) (২৩ নভেম্বর, ১৯২৬ – ২৪ এপ্রিল, ২০১১) ছিলেন একজন ভারতীয় হিন্দু ধর্মগুরু, আধ্যাত্মিক ব্যক্তিত্ব ও শিক্ষাবিদ। তাঁর ভক্তদের বিশ্বাসে তিনি ছিলেন একজন অবতার ও গডম্যান। আধ্যাত্মিক শিক্ষক ও অলৌকিক ক্রিয়াপ্রদর্শক। শূন্য থেকে "বিভূতি" বা পবিত্র ছাই এবং আংটি, নেকলেস বা ঘড়ির মতো ছোটো ছোটো বস্তু হাজির করে সত্য সাই যুগপৎ খ্যাতি অর্জন ও বিতর্ক সৃষ্টি করেন। যুক্তিবাদীরা এই সব ঘটনাকে সাধারণ জাদুর খেলা বলে থাকেন। অন্যদিকে ভক্তেরা এগুলিকে তাঁর দৈব শক্তির প্রকাশক মনে করেন। তাঁর ওপর যৌন নিৰ্যাতন এবং নকলেরও অভিযোগ উত্থাপিত হয়েছিল, কিন্তু তিনি এসব অভিযোগকে ষড়যন্ত্ৰ আখ্যা দিয়ে, অভিযোগ অস্বীকার করেন।


title: সত্য সাই

text: সত্য সাই নিজেকে শিরডি সাই বাবার অবতার বলে দাবি করতেন, যাঁর শিক্ষার মধ্যে হিন্দু ও মুসলিম উভয় সম্প্রদায়ের ধর্মমতের প্রতিফলন দেখা যেত। ভারতীয় আধ্যাত্মিক গুরু মেহের বাবার মতে, তিনি একজন তান্ত্ৰিক এবং তিনি অলৌকিক কার্যাবলীর জন্য তন্ত্ৰের ব্যবহার করতেন।


title: সত্য সাই

text: সত্য সাই ও তাঁর সংগঠন ভারতে ও ভারতের বাইরে একাধিক শিক্ষাপ্রতিষ্ঠান, হাসপাতাল ও অন্যান্য দাতব্য সংস্থা চালাতেন। ১৯৯৯ সালের একটি হিসেব অনুযায়ী, সত্য সাইয়ের ভক্তসংখ্যা ৬০ লক্ষের কিছু বেশি। যদিও তাঁর ভক্তদের প্রকৃত সংখ্যা আরও বেশি বলে মনে করা হয়। যেহেতু তাঁর সংগঠনে সদস্যপদের কোনো ব্যবস্থা নেই, সেহেতু তাঁর ভক্তের প্রকৃত সংখ্যা জানা যায় না। সত্য সাই অর্গানাইজেশন ১১৪টি দেশে প্রায় ১,২০০টি "সত্য সাই বাবা কেন্দ্র" চালায়। এই সংস্থার মাধ্যমে সত্য সাই বাবা বিনামূল্যে চিকিৎসা প্ৰদানের জন্য চিকিৎসালয়, ক্লিনিক, পানীয় জলের প্ৰকল্প ইত্যাদি পরিচালনা করতেন। ভারতে সত্য সাই মূলত শহুরে উচ্চ মধ্যবিত্ত শ্রেণীর "ধনীতম, শিক্ষিত ও পাশ্চাত্য ধারণায় দীক্ষিত" ব্যক্তিদের আকর্ষণ করেছেন। ভারতে তিনি একজন সাংস্কৃতিক প্রতীকে পরিণত হয়েছিলেন। ভারতের একাধিক রাষ্ট্রপতি ও প্রধানমন্ত্রী সহ অসংখ্য ব্যক্তি তাঁর প্রতি অনুরক্ত হন। ২০০২ সালে তিনি দাবি করেছিলেন যে, ১৭৮টি দেশে তাঁর ভক্তেরা ছড়িয়ে আছে।


title: সত্য সাই

text: সত্য সাই বাবার পূর্ব জীবনের প্রায় সমস্ত তথ্য তাঁর চারিদিকে সৃষ্ট হেগিয়োগ্রাফি, এবং ভক্তদের জন্য বিশেষ মহত্ব থাকা এবং ভক্তদের সত্য সাই বাবার 'দিব্য' হওয়ার প্রমাণ বলে বিশ্বাস করা প্রবাদ থেকে গ্রহণ করা। এই উৎসসমূহের মতে, সত্য সাই বাবার জন্ম তখনকার ব্রিটিশ ভারতের মাদ্রাজ প্রেসিডেন্সির পুত্তপর্থিতে মীচারাগাণ্ডা ঈশ্বরম্মা এবং পেড্ডাভেংকামা রাজু রত্নাকরমের গৃহে হয়েছিল। তাঁর মা ঈশ্বরাম্মার ঐশ্বরিক বলে বিশ্বাস করা, সত্য সাই বাবার জন্মকে অনেকে অলৌকিক ঘটনায় পূর্ণ বলে বিশ্বাস করেন।


title: সত্য সাই

text: সত্য সাই বাবার একজন দাদা রত্নাকরম শেষম রাজু (১৯২১-১৯৮৪), দুই বোন ভেংকাম্মা (১৯২৩-১৯৯৩) এবং পর্বতম্মা (১৯২৮-১৯৯৮)এবং একজন ভাই জানকিরমিয়াহ (১৯৩০-২০০৩) আছে।


title: সত্য সাই

text: শৈশবাবস্থায় তিনি "অস্বাভাবিকভাবে বুদ্ধিমান" এবং দয়ালু ছিলেন বলা হয়, যদিও শিক্ষামূলকভাবে নয়, যেহেতু তাঁর অভিরুচি আধ্যাত্মিক দিকে ছিল। তিনি ভক্তিগীতি, নৃত্য এবং নাট্যে অসাধারণ পারদর্শিতা দেখিয়েছিলেন। অল্প বয়স থেকেই তিনি খাদ্য, মিষ্টান্ন ইত্যাদি শূন্য থেকে প্রকট করতে সক্ষম ছিলেন বলে জানা যায়।


title: সত্য সাই

text: ৮ মার্চ ১৯৪০এ, নিজের দাদা শেষাম রাজুর সঙ্গে পুত্তপর্থির কাছের একটি ছোট শহর উরাভাকোণ্ডায় থাকাকালে সত্য সাই বাবাকে একটি কাঁকড়া বিছে কামড়ায়। তিনি কয়েক ঘণ্টার জন্য মূর্ছিত হয়ে পড়েন। তারপরের কয়েকদিনে তাঁর স্বভাবে উল্লেখনীয় পরিবর্তন দেখা যায়। হাসি-কান্না, চিৎকার-কথাবার্তা-মৌনতা ইত্যাদির লক্ষণ দেখা গিয়েছিল। দাবী করা হয় যে, তিনি সংস্কৃতে পদ্য গাইতে শুরু করেন — যে ভাষা তিনি একেবারে অজ্ঞাত ছিলেন। চিকিৎসকের মতে, তাঁর হিস্টিরিয়া রোগ হয়েছিল। চিন্তিত হয়ে তাঁর বাবা-মা তাঁকে পুত্তপর্থিতে ফিরিয়ে আনেন। তাঁকে ওঝা, ডাক্তার ইত্যাদির কাছে নিয়ে যাওয়া হয়। কাডিরির একজন ওঝা চিকিৎসার নামে তাঁর উপর অত্যাচার শুরু করে; সত্য গোটা সময় ধরে শান্ত হয়ে থাকেন, যা তাঁর বাবা-মাকে অধিক চিন্তিত করে তোলে।


title: সত্য সাই

text: ২৩ মে ১৯৪০এ, সত্য বাড়ির লোকদের একজায়গায় ডাকেন এবং তাঁদের জন্য প্রসাদ ও ফুল প্রকট করেন। এই দেখে সত্যর বাবা ভয়ভীত হলেন এবং ভাবলেন সত্যকে কোনো ভূতে ধরেছে। তিনি সত্যকে নিজের প্রকৃত পরিচয় না দিলে প্রহারের হুমকি দেন। ২০ অক্টোবর ১৯৪০এ, ছোট সত্য শান্ত এবং দৃঢ়ভাবে বলেন "আমি সাই বাবা", শিরডির সাই বাবার এক প্রসঙ্গে। এই প্রথমবার তিনি শিরডির সাই বাবা হওয়ার কথা বলেন — মহারাষ্ট্রের একজন প্রখ্যাত সন্ত, যার সত্য জন্ম হওয়ার ৮ বছর পূর্বে মৃত্যু হয়েছিল।


title: সত্য সাই

text: ১৯৪৪এ, সত্য সাই বাবার ভক্তদের জন্য পুত্তপর্থির কাছে একটা মন্দির নির্মাণ করা হল; সেই মন্দিরকে এখন "পুরানো মন্দির" বলা হয়। বর্তমান আশ্রম প্রশান্তি নিলয়মের নির্মাণ ১৯৪৮ সালে আরম্ভ হয় এবং ১৯৫০ সালে শেষ হয়। ১৯৫৪ সালে সত্য সাই বাবা একটি ছোট সাধারণ চিকিৎসালয় পুর্ত্তিপর্থিতে স্থাপন করলেন। তিনি ক্রমে জাদুর শক্তি এবং চিকিৎসার ক্ষমতার জন্য বিখ্যাত হলেন। ১৯৫৭ সালে সত্য সাই বাবা উত্তর ভারতে তীর্থ ভ্রমণ করেন।


title: সত্য সাই

text: ১৯৬৩তে, সত্য সাই বাবা চারটি গুরুতর হার্ট অ্যাটাকের সন্মুখীন হন, যার জন্য তাঁর শরীরের একটা দিক নিথর হয়ে যায়। তারপরে, প্রশান্তি নিলয়মে জড়ো হয়ে তাঁর সুস্থ হয়ে ওঠার প্রার্থনা করা হাজার হাজার লোকের সামনে তিনি নিজেকে রোগমুক্ত করে তোলেন।


title: সত্য সাই

text: আরোগ্য হওয়াতে তিনি ঘোষণা করেন যে তিনি একদিন "প্রেম সাই বাবা"র রূপে, নিকটবর্তী রাজ্য কর্ণাটকে জন্মগ্রহণ করবেন। তিনি বলেন, "আমি শিব-শক্তি, একজন ঋষির বরলাভের ফলে ভরদ্বাজ গোত্রে জন্মগ্রহণ করেছি। শিবই শিরডির সাই বাবার গোত্রে জন্ম গ্রহণ করেন, শিব-শক্তি আমার রূপে, এবং শক্তি প্রেম সাই বাবার রূপে কর্ণাটকের মণ্ড্য জেলায় জন্ম গ্রহণ করবেন।"" তিনি ঘোষণা করেন ৯৬ বছর বয়সে তাঁর মৃত্যুর ৮ বছর পরে তিনি পুনরায় জন্ম গ্রহণ করবেন (কিন্তু তিনি ৮৪ বছর বয়সেই দেহত্যাগ করেন)।


title: সত্য সাই

text:
১৯৬৮ সালের ২৯ জুন, তিনি নিজের একমাত্র সমুদ্রপথের যাত্রায় কেনিয়া এবং উগান্ডা যান। নাইরোবিতে তিনি নিজের ব্যক্তিগত উদ্দেশ্যর কথা বলেন:
১৯৬৮তে তিনি মুম্বাইতে ধর্মক্ষেত্র (ধর্মক্সেত্র) বা সত্যম মন্দির (সত্যম মন্দির) প্রতিষ্ঠা করেন। ১৯৭৩এ, তিনি হায়দ্রাবাদে শিবম মন্দির (শিবম মন্দির) স্থাপন করেন। ১৯ জানুয়ারি ১৯৮১তে, তিনি চেন্নাইতে সুন্দরম মন্দিরের (সুন্দরম মন্দির) শুভারম্ভ করেন।


title: সত্য সাই

text: ১৯৯৩এ একটি ঘটনা ঘটে; চারজন দুর্বৃত্ত ছুরির সঙ্গে তাঁর শোওয়ার ঘরে ঢোকে, হত্যার উদ্দেশ্যে অথবা তাঁর ভক্তদের মধ্যে কেউ ক্ষমতার লড়াইয়ের জন্য। তাতে সাই বাবার কোনো ক্ষতি হয়নি। ঘটনাটিতে দুর্বৃত্তদের, এবং সত্য সাই বাবার দুজন সেবকের মৃত্যু হয়। পুলিশের অনুসন্ধানে বহু কথা নিরুত্তর থেকে যায়।


title: সত্য সাই

text: মার্চ ১৯৯৫তে, সত্য সাই বাবা অন্ধ্রপ্রদেশের অনন্তপুর জেলার শুষ্ক রায়লসীমা অঞ্চলের ১২ লাখ লোককে জল সরবরাহ করার প্রকল্প হাতে নেন।


title: সত্য সাই

text: ১৯৯৯-এর এপ্রিলে, তিনি তামিলনাডুর মাদুরাইতে "আনন্দ নিলয়ম মন্দির" স্থাপন করেন।


title: সত্য সাই

text: ২০০৩-এ, সত্য সাই বাবার কোমরে ফ্র্যাক্চার হয়, যখন একটি লোহার টুলে দাঁড়িয়ে থাকা একজন ছাত্র এবং টুলটি তাঁর ওপর পড়ে যায়। তারপর থেকে তিনি গাড়ীতে বা চেয়ারে বসে 'দর্শন' দিতে থাকেন।


title: সত্য সাই

text: ২০০৪-এর পর থেকে তিনি 'দর্শন' দিতে চাকাযুক্ত চেয়ার ব্যবহার করতে শুরু করেন এবং সাধারণ মানুষের সামনে আসা কমিয়ে দেন।


title: সত্য সাই

text: ২৮ মার্চ ২০১১তে, তাঁকে শ্বাস-প্রশ্বাসের সমস্যার জন্য শ্রী সত্য সাই সুপার স্পেশালিটি চিকিৎসালয়ে নিয়ে যাওয়া হয়। প্রায় একমাস চিকিৎসালয়ে থাকার পরে, তাঁর স্বাস্থ্য দিনে-দিনে খারাপ হয়ে যাওয়ায়, রবিবার, ২৪ এপ্রিলের ৭:৪০ (ভারতীয় মান সময়)-এ তিনি ইহলীলা সম্বরণ করেন।


title: সত্য সাই

text: সত্য সাই বাবা ভবিষ্যৎবাণী করেছিলেন যে তিনি ৯৬ বছর বয়সে শরীর ত্যাগ করবেন এবং ততদিন পর্যন্ত সুস্থ হয়ে থাকবেন। তাঁর মৃত্যুর পরে, কিছুসংখ্যক ভক্ত বলেন যে সম্ভবতঃ তিনি চান্দ্র পঞ্জিকার কথা বলেছিলেন, যা তেলুগু হিন্দুরা ব্যবহার করে, এবং সৌর পঞ্জিকার বিষয়ে বলা হয়নি, এবং বয়স নির্ণযে়র ভারতীয় বিধির ব্যবহার করেছিলেন, যেখানে আগত বছরটিকে ব্যক্তির জীবনের অংশ বলে ধরা হয়। অন্য ভক্তরা তাঁর পুনর্জীবিত হওয়া, পুনর্জন্ম গ্রহণ করা ও জাগ্রত থাকার কথা বলেন। ২৯ মার্চ ২০১১তে, সত্য সাই বাবাকে "ওয়াটকিন্স হান্ড্রেড স্পিরিচুয়াল পাওয়ার লিস্ট"-এ (ওয়াাটকিনের ১০০ আধ্যাত্মিক শক্তির তালিকায়) অন্তর্ভুক্ত করা হয়।


title: সত্য সাই

text: তাঁর শরীরকে দুদিনের জন্য রেখে দেওয়া হয় এবং ২৭ এপ্রিল ২০১১ সালে তাঁকে সম্পূর্ণ রাজ্যিক সম্মানের সঙ্গে কবর দেওয়া হয়। অনুস্থানটিতে প্রায় ৫ লাখ মানুষের সমাগম ঘটেছিল, এবং অন্য গণ্যমান্য ব্যক্তির সঙ্গে ভারতের তখনকার প্রধানমন্ত্রী মনমোহন সিং, ভারতীয় জাতীয় কংগ্রেসের সভানেত্রী সোনিয়া গান্ধী, গুজরাটের তখনকার মুখ্যমন্ত্রী নরেন্দ্র মোদি, ক্রিকেট খেলোয়াড় শচীন তেন্ডুলকর, তখনকার কেন্দ্রীয় মন্ত্রী এস এম কৃষ্ণা এবং অম্বিকা সোনি ইত্যাদি এসেছিলেন।


title: সত্য সাই

text: সত্য সাই বাবার মৃত্যু ভারতীয় রাজনীতিবিদ, চলচিত্র তারকা, খেলোয়াড়, শিল্পোদ্যোগী ইত্যাদির মধ্যে গভীর শোকের সৃষ্টি করে। বহু মানুষ তাঁকে একজন অতি দয়ালু, নিঃস্বার্থ ব্যক্তি হিসেবে স্মরণ করেন, যিনি সর্বদা অন্যকে সহায়তা করার কাজ করতেন, নিজের ট্রাস্টের হাজার হাজার কোটি টাকার মাধ্যমে।


title: সত্য সাই

text: তাঁকে শ্রদ্ধাজ্ঞাপন করা রাজনীতিবিদদের মধ্যে তখনকার ভারতীয় প্রধানমন্ত্রী মনমোহন সিং, শ্রীলঙ্কার রাষ্ট্রপতি মহিন্দা রাজপক্স এবং চতুর্দশ দলাই লামা অন্যতম। সেই দিনই জন্মদিন থাকা বিখ্যাত ক্রিকেট তারকা শচীন তেণ্ডুলকার নিজের জন্মদিনের সমস্ত আয়োজন বাতিল করেন। সংবাদপত্র দ্য হিন্দুতে প্রকাশ হয়েছিল যে, "সত্য সাই বাবার আধ্যাত্মিকতা ও হিন্দু বিশ্বাসের প্রচার তাঁর ধর্ম-নিরপেক্ষতার বিশ্বাসে কখনও বাধাপ্রদান করেনি।"


title: সত্য সাই

text: কর্ণাটক সরকার ২৫ এবং ২৬ এপ্রিলের দিনদুটি এবং অন্ধ্রপ্রদেশ সরকার ২৫, ২৬ এবং ২৭ এপ্রিলের দিনগুলি শোক প্রকাশের দিন হিসেবে ঘোষণা করেন।


title: সত্য সাই

text: ১৭ জুন ২০১১তে, দান-দক্ষিণায় চলা ট্রাস্ট হিসেবে আরম্ভ হওয়া এবং আইনিভাবে ধর্মনিরপেক্ষ শ্রী সত্য সাই কেন্দ্রীয় ন্যাসের দুইজন আধিকারিক সত্য সাই বাবার ব্যক্তিগত বাসভবন সরকার, ব্যাঙ্ক এবং কর বিভাগের আধিকারিক, উচ্চতম ন্যায়ালয়ের বিচারক এ পি মিশ্রা ও কর্ণাটক উচ্চ ন্যায়ালয়ের অবসরপ্রাপ্ত বিচারক বেইদ্যনাথ, আয়কর বিভাগের দিক থেকে একজন নির্দ্ধারক, এবং ভারতের ভূতপূর্ব মুখ্য ন্যায়াধীশ পি এন ভগবতীর উপস্থিতিতে খোলে। সাই বাবার মৃত্যুর পরে সিল করা বাসভবনটিতে ৯৮ কিলোগ্রাম সোনার অলংকার যার মূল্য প্রায় ২১ কোটি টাকা, ৩০৭ কিলোগ্রাম রূপার অলংকার যার মূল্য প্রায় ১.৬ কোটি টাকা, এবং ১১.৬ কোটি টাকা নগদ পাওয়া যায়। নগদ পাওয়া ধনসম্পদ সাই ট্রাস্টের স্টেট ব্যাঙ্কের অ্যাকাউন্টে জমা করা হয়। সোনা এবং অন্যান্য সামগ্রী বিশেষ সুরক্ষিত স্থানে নিয়ে যাওয়া হয়। জুলাইতে জেলা প্রশাসন অতিরিক্ত ৭৭ লাখ টাকা অন্য ৪টি ঘরে বিভিন্ন মূল্যবান বস্তুসহ লাভ করেন। এই সমস্ত দ্রব্যের মোট মূল্য ৭.৮ মিলিয়ন মার্কিন ডলারের চেয়েও বেশি বলে মনে করা হয়।


title: সত্য সাই

text: য়জুর্মন্দিরে দৈনন্দিন ভক্ত এবং নিঃস্বার্থ সেবকদের দেওয়া বিভিন্ন বস্তু যেমন হাজার হাজার খাঁটি রেশমের শাড়ি, ধুতি, জামা, ৫০০ জোড়া জুতো, পার্ফ্যুম ও হেয়ার্স্প্রের কয়েক ডজন বোতল, বৃহৎ পরিমাণের সোনা এবং রূপার "মঙ্গল সূত্রম্", হীরের মতো মূল্যবান পাথর ইত্যাদি পাওয়া যায়। সাই বাবার পরিধেয় ৭৫০ জোড়া গেরুয়া এবং সাদা কাপড়ও পাওয়া যায়।


title: সত্য সাই

text: জুলাই ২০১১তে, তেমনিভাবে ব্যাঙ্গালোরের আশ্রমে ৬ কিলোগ্রাম সোনার মুদ্রা এবং অলংকার, ২৪৫ কিলোগ্রাম রূপার সামগ্রী এবং ৮০ লাখ টাকা নগদ পাওয়া গিয়েছিল।


title: সত্য সাই

text:
এই সামগ্রীগুলি বছর বছর ধরে সাই বাবার সমগ্র বিশ্বের ভক্তদের তাঁকে ধার্মিক উপহার হিসেবে দেওয়া বলে বিশ্বাস করা হয়।
২ সেপ্টেম্বর ২০১২তে, সত্য সাই বাবার ঘনিষ্ঠ সত্যজিৎ সাইলান সাইবাবার ২৩ মার্চ ১৯৬৭তে পঞ্জীকৃত ইচ্ছাপত্রটি মু্ক্ত করে বলেন যে, সাই বাবা ট্রাস্টের সম্পত্তির ওপর তাঁর পরিবারের কোনো অধিকার নেই। পত্রটিতে লেখা ছিল:


title: সত্য সাই

text: সত্যজিৎ সাইলান প্রকৃত পত্রটির একমাত্র জীবিত সাক্ষী ইন্দুলাল শার কিছু প্র-পত্রও সঙ্গে দাখিল করেন। সত্যজিৎ সাইলানের বক্তব্য মতে, সাই বাবার নির্দেশমর্মে তিনি ১৯৯৮-এর থেকে পত্রটির দায়িত্বে আছেন। শ্রী সত্য সাই কেন্দ্রীয় ট্রাস্টের আধিকারিকগণ বলেন যে তাঁরা এই ইচ্ছাপত্রের প্রতি সম্মান জানাবেন।


title: সত্য সাই

text: "বাহিনী" (বাহিনী) সত্য সাই বাবা দ্বারা লিখিত গ্ৰন্থের একটি ক্ৰম।


title: সত্য সাই

text: সত্য সাই সংস্থা বা "শ্রী সত্য সাই সেবা সংস্থা" সাই বাবা ১৯৬০র দশকে স্থাপন করেছিলেন। ভারতে প্রথম সাই কেন্দ্রগুলি "শ্রী সত্য সাই সেবা সমিতি"র নামে খোলা হয়েছিল। সত্য সাই সংস্থা "সদস্যগণের সেবা কার্যে আধ্যাত্মিক প্রগতি লাভ করার জন্য" খোলা হয়েছিল।


title: সত্য সাই

text: সত্য সাই সংস্থা মাসিক সনাতন সারথী নামের একটি আনুষ্ঠানিক পত্রিকা প্রকাশ করে।


title: সত্য সাই

text: সত্য সাই বাবা বলতেন যে, সত্য সাই সংস্থার মূল উদ্দেশ্য "মনুষ্যকে নিজের মধ্যে অন্তর্নিহিত দিব্যতার পরিচয় করানো। সেজন্য, আপনার দায়িত্ব সেই একজনে জোর দেওয়া, আপনি করা বা বলা সকলকিছুতে সেই একজনকে অনুভব করা। ধর্ম বা খেলা বা স্তর বা রঙের প্রভেদকে গুরুত্ব না দেওয়া। এক-ভাবকে তোমার সকল কাজকে আকুল করে দেওয়া। তেমন করা সকলেরই এই সংস্থায় স্থান আছে, বাকীরা প্রত্যাহার করুক।"


title: সত্য সাই

text:
সত্য সাই সংস্থার মতে ১১৪টি দেশে প্রায় ১২০০টা "সত্য সাই বাবা" কেন্দ্র আছে।
পরে, সাই বাবার ভক্তের সংখ্যা জানাটিও কঠিন। ধারণাটি ৬০ লাখ থেকে ১০ কোটি পর্যন্ত।
ভারতে, সাই বাবার প্রায় সকল ভক্ত উচ্চ মধ্যবিত্ত এবং শহরে থাকেন, "প্রায় সকলেই ধনসম্পদ, শিক্ষা এবং পশ্চিম চিন্তাধারার সঙ্গে পরিচিত"। ২০০২ সালে তিনি ১৭৮টি দেশে তাঁর ভক্ত থাকার কথা দাবী করেন।


title: সত্য সাই

text: সত্য সাই বাবা বৃহৎ সংখ্যায় বিদ্যালয়, মহাবিদ্যালয়, চিকিৎসালয়, ও অন্য তেমন বিনামূল্যের প্ৰতিষ্ঠান ভারতে এবং বিদেশে স্থাপন করেন, যার খরচ সাধারণত প্ৰায় ১০ হাজার কোটি ভারতীয় টাকা বলে মনে করা হয়। পরবর্তীকালে, ১.৪ লাখ কোটি টাকাও অনেকে বলেন। সাই বাবার মৃত্যুর পরে, সংস্থাটির খরচ কিভাবে চালানো হবে, তা নিয়ে প্রশ্ন ওঠে, এটি অন্যায়ের ধারণাও সৃষ্টি করে, নগদ ধন বা সোনা থাকা বাক্স লুকানোর অভিযোগ ওঠে।


title: সত্য সাই

text:
সত্য সাই বাবার শিক্ষা প্রতিষ্ঠানসমূহ অন্যান্য শিক্ষামূলক দিকে পারদর্শিতা সৃষ্টি করার সঙ্গে চরিত্র শিক্ষা, মানবীয় মূল্যবোধ এবং নৈতিকতার দিকে গুরুত্ব আরোপ করে।
১৯৮১তে প্রতিষ্ঠিত, কয়েক বছরের জন্য শ্রী সত্য সাই বিশ্ববিদ্যালয় নামে পরিচিত, সত্য সাই বাবা যার আচার্য ছিলেন, শ্রী সত্য সাই উচ্চশিক্ষা প্রতিষ্ঠানের চারটি ক্যাম্পাস আছে, একটা পুত্তপর্থিতে ছেলেদের জন্য, একটা ব্যাঙ্গালোরের হোয়াইটফিল্ডে ছেলেদের জন্য, একটা অন্ধ্রপ্রদেশের অনন্তপুরে মেয়েদের জন্য, এবং একটা মুদ্দেনাহল্লিতে ছেলেদের জন্য।


title: সত্য সাই

text: শ্রী সত্য সাই উচ্চতর মাধ্যমিক বিদ্যালয় সত্য সাই বাবা ১৫ জুন ১৯৮১ত পুত্তপর্থির প্রশান্তি নিলয়মে 'শ্রী সত্য সাই বিদ্যা গিরি' কম্প্লেক্সে আরম্ভ করেছিলেন। এটি একটি আবাসিক বিদ্যালয়, যেখানে ছেলে এবং মেয়েদের জন্য পৃথক হোষ্টেল আছে। বিদ্যালয়টি কেন্দ্রীয় মাধ্যমিক শিক্ষা ফলক, নতুন দিল্লির অধীনে প্রথম থেকে দ্বাদশ শ্রেণ পর্যন্ত পাঠদান করে। ২০১৪তে এই বিদ্যালয়কে ভারতের শীর্ষ ১০টি কেন্দ্রীয় মাধ্যমিক শিক্ষা ফলক অধীনস্ত বিদ্যালয়ের মধ্যে গোনা হয়েছিল।


title: সত্য সাই

text:
সত্য সাই বাবা মুদ্দেনাহল্লি এবং কানিভেনারায়ণাপুর অঞ্চলে মুদ্দেনাহল্লি-সত্য সাই লোক সেবা বিদ্যালয় এবং শ্রী সত্য সাই লোক সেবা ন্যাস শিক্ষা প্রতিষ্ঠান চালাতেন। তিনি মদিয়ল নারায়ণ ভটের থেকে শ্রী সত্য সাই লোক সেবা প্রতিষ্ঠানের মতো প্রতিষ্ঠানও নেন। বর্তমানে এর শীর্ষস্থানে গংগাধর ভট আছেন। তদুপরি, একটি সত্য সাই বাবা বিশ্ববিদ্যালয় এবং চিকিৎসা মহাবিদ্যালয়ের নির্মাণ কার্য ২০০ একর (০.৮১ কি-মি) জমিতে চলছে। সত্য সাই বলেছিলেন যে, ক্যাম্পাসটি পুত্তপর্থির আধারে নির্মাণ করা হবে এবং শিক্ষার সঙ্গে আধ্যাত্মিক জ্ঞানও প্রদান করবে।
শ্রী সত্য সাই কেন্দ্রীয় ন্যাস কয়েকটি সাধারণ চিকিৎসালয়, দুটি বিশেষ চিকিৎসালয়, চক্ষু চিকিৎসালয় এবং ভ্রাম্যমান ডিস্পেন্সারী চালায়, সঙ্গে গ্রামীণ অঞ্চলে স্বাস্থ্য শিবির চালিয়ে আসছে।
শ্রী সত্য সাই সাধারণ চিকিৎসালয় হোয়াইটফিল্ড, ব্যাঙ্গালোরে অবস্থিত, যা ১৯৭৭ সালে প্রতিষ্ঠা করা হয়েছিল এবং যেখানে বিনামূল্যে জটিল সার্জারি, খাদ্য এবং ওষুধ প্রদান করা হয়। চিকিৎসালয়টি ২০ লক্ষাধিক মানুষকে পরিষেবা দিয়ে চলেছে।


title: সত্য সাই

text: শ্রী সত্য সাই উচ্চতর চিকিৎসাবিজ্ঞান প্রতিষ্ঠান একটি ৩০০ বিছানাযুক্ত সুবিধা যা বিনামূল্যে সার্জারি-সম্বন্ধীয় এবং চিকিৎসা পরিষেবা দেয় এবং যেটি ২২ নভেম্বর ১৯৯১এ ভারতের তৎকালীন প্রধানমন্ত্রী পি. ভি. নরসিমা রাও উদ্বোধন করেছিলেন।


title: সত্য সাই

text: চিকিৎসালয়টিতে ১১টা সার্জিক্যাল থিয়েটার, ৫টা বিশেষ পরিষেবা একক, দুটি কার্ডিয়াক কাঠাটারাইজেশন পরীক্ষাগার, চিকিৎসা সম্বন্ধিত এবং সার্জিক্যাল ওয়ার্ড, এবং একটা ২৪-ঘন্টার এমার্জেন্সি একক ছিল। "কার্ডিওলজি, কার্ডিওথোরাসিক, ভাস্কুলার চার্জারি, ইউরোলজি, অফ্থ্যাল্মোলজি ইত্যাদি বিষয়ে শীর্ষস্থানীয় চিকিৎসক সমগ্র পৃথিবীর থেকে নিজ ইচ্ছায় আসেন এবং বিনামূল্যে পরিষেবা প্রদান করছেন"।


title: সত্য সাই

text:
চিকিৎসালয়টির নিজের এক আলাদারকম ইতিহাস আছে। ২৩ নভেম্বর ১৯৯০তে, বাবার জন্মদিনে, দরিদ্র মানুষজনের চিকিৎসা পরিষেবা লাভ না করা নিয়ে ভাষণ দেওয়ার সময়ে সত্য সাই বাবা বলেন যে, একবছরের ভিতর পুত্তপর্থি গ্রামে একটি নতুন চিকিৎসালয় আসবে যা সকল রোগীদের বিনামূল্যে চিকিৎসা প্রদান করবে। চিকিৎসালয়টি অভিলেখ গড়ে একবছরে নির্মাণ করা হয় এবং প্রথম কার্ডিওথোরাসিক অপারেশন সুষ্ঠুভাবে সম্পন্ন হয়।
প্রথম সুপার স্পেশালিটি চিকিৎসালয় নির্মাণের পর কর্ণাটক সরকার সাই বাবাকে আরেকটি চিকিৎসালয় বানাতে ৫৩ একর জমি দেয়, হোয়াইটফিল্ডে।


title: সত্য সাই

text: এই সুপার স্পেশালিটি চিকিৎসালয়টিতে ৩৩৩টি বিছানা আছে। চিকিৎসালয়টি ১৯ জানুয়ারি ২০০১এ ভারতের তৎকালীন প্রধান মন্ত্রী অটল বিহারী বাজপেয়ী উদ্বোধন করেছিলেন। এই চিকিৎসালয় নির্মাণে প্রায় ২০০ কোটি টাকা ব্যয় করা হয়েছিল। হাসপাতালটি ২৫০,০০০-এরও বেশি রোগীর চিকিৎসা বিনা খরচে সম্পাদন করেছে।


title: সত্য সাই

text: নভেম্বর ১৯৯৫তে সত্য সাই বাবা রায়ালসীমাতে পানীয় জলর অভাবের জন্য তাঁর দুঃখ হওয়ার কথা প্রকাশ করেন। মার্চ ১৯৯৫ত শ্রী সত্য সাই কেন্দ্রীয় ন্যাস অনন্তপুরের সকলো গ্রামে জল সরবরাহ করার কথা আলোচনা করেন। ১৯৯৬তে কাজ সম্পূর্ণ হয়, শুষ্ক অনন্তপুর অঞ্চলের ৭৫০টি গ্রামের ১২ লাখ মানুষকে জল সরবরাহ করা হয়।


title: সত্য সাই

text: ২০০৪এ কাজ সম্পন্ন হওয়া চেন্নাই পানীয় জল প্রকল্প চেন্নাইতে পুনর্নির্মিত জলমার্গ ""সত্য সাই গঙ্গা ক্যানেল""-এর দ্বারা চেন্নাইতে জল সরবরাহ করে। তামিলনাডুর মুখ্যমন্ত্রী এম করুণানিধি প্রকল্পটির এবং সাই বাবার কাজের খুব প্রশংসা করেন। অন্য তেমন প্রকল্প হল ৪৫০০০০জন লোককে ১৭৯ গ্রামে উপকার করা মেডাক প্রকল্প, ১৪১ গ্রামে ৩৫০০০০জন লোককে উপকার করা মহবুবনগর জেলা প্রকল্প ইত্যাদি। জানুয়ারি ২০০৭-এ, ন্যাস মহারাষ্ট্রের লাতুরে মানুষকে জল সরবরাহ করার কথাও বলেছিল।


title: সত্য সাই

text: ২০০৮ সালে ওড়িশার ২০ লাখ মানুষ বানাক্রান্ত হয়। সেজন্য, ১৬টি গ্রামকে প্রাথমিক পর্যায়ের কাজের অন্তর্গত করে, ৬৯৯টা ঘর নির্মাণ করা হয় শ্রী সত্য সাই সেবা সংস্থার দ্বারা, মার্চ ২০০৯ সালে।


title: সত্য সাই

text: সত্য সাই বাবার "এডুকেয়ার" প্রকল্পের উদ্দেশ্য সমগ্র বিশ্বে বিদ্যালয় স্থাপন করা এবং ছাত্র-ছাত্রীদের অন্ততঃ ৫টা মানবীয় মূল্যবোধের জ্ঞান দেওয়া। সাই এডুকেয়ার সাইটের মতে, অষ্ট্রেলিয়া, মেক্সিকো, যুক্তরাজ্য, পেরু ইত্যাদি ৩৩টি দেশে বিদ্যালয় খোলা হয়েছে। টাইমস অব জাম্বিয়ার মতে-- "জাম্বিয়ার শিক্ষা ব্যবস্থায় সত্য সাই বাবার কাজের বিশেষ ইতিবাচক প্রভাব আছে। মানবীয় মূল্যবোধের ওপর আধারিত শিক্ষা, যা সাই বাবার শিক্ষা আদর্শের ফল, জাম্বিয়ার শিক্ষাবিদদের জন্য চোখ খুলে দেওয়া বস্তু"


title: সত্য সাই

text: কানাডায়, কানাডার স্বাধীন অনুসন্ধান এবং শিক্ষা সংস্থা ফ্রেশার ইন্সটিটিউট সত্য সাই বিদ্যালয়কে অন্টারিওর শীর্ষ ৩৭টি বিদ্যালয়ের তালিকায় অন্তর্ভুক্ত করেন।


title: সত্য সাই

text: ২৩ নভেম্বর ২০০১-এ, ডিজিটাল বেতার নেটওয়ার্ক 'সাই গ্লোবাল হার্মনিক ওয়ার্ল্ড স্পেস অর্গানাইজেশন', যা বিশ্ব মহাকাশ সংস্থা, মার্কিন যুক্তরাষ্ট্রের মাধ্যমে আরম্ভ করা হয়েছিল। মাইকেল অলেইনিকফ নোবেল (অ্যালফ্রেড নোবেলের দূর-সম্পর্কিত এবং বেতার নেটওয়ার্কটির জন্য অন্যতম অর্থ-প্রদাতা) বলেন যে, বেতার নেটওয়ার্কটি সত্য সাই বাবার বিশ্ব সম্প্রীতির বার্তাটি ছড়াতে সহায়তা করবে।


title: সত্য সাই

text: পুত্তপর্থি, যেখানে সত্য সাই বাবার জন্ম হয়েছিল, অন্ধ্রপ্রদেশের একটি ছোট্ট প্রত্যন্ত গ্রাম ছিল। এখন সেই 'গ্রাম'-এ একটা বৃহৎ বিশ্ববিদ্যালয় কম্প্লেক্স, এক বিশেষ চিকিৎসালয়, দুটি সংগ্রহালয়: "সনাতন সংস্কৃতি" ("সর্ব ধর্ম সংগ্রহালয়" বলেও পরিচিত) এবং "চৈতন্য জ্যোতি" যা সত্য সাই বাবার জীবন এবং শিক্ষার ওপরেই আধারিত (পরে নিজের স্থাপত্যের জন্য কয়েকটি আন্তর্জাতিক পুরস্কার পেয়েছে)। সেখানে একটি প্লেনেটেরিয়াম, একটা রেলওয়ে স্টেশন, একটা হিল-ভিউ ষ্টেডিয়াম, একটা প্রশাসনিক ভবন, ইন্ডোর স্পোর্টস ষ্টেডিয়াম ইত্যাদিও আছে। উচ্চ পর্যায়ের ভারতীয় রাজনীতিবিদ যেমন ভূতপূর্ব রাষ্ট্রপতি এ. পি. জে. আব্দুল কালাম, প্রাক্তন প্রধানমন্ত্রী অটল বিহারী বাজপেয়ী, অন্ধ্রপ্রদেশেের প্রাক্তন মুখ্যমন্ত্রী কনিজেটি রসাইয়াহ, কর্ণাটকের মুখ্যমন্ত্রী বি-এস ইয়েদ্যুরাপ্পা ইত্যাদি মানুষরাও পুত্তপর্থির আশ্রমের আনুষ্ঠানিক অতিথি ছিলেন। দশ লাখেরও অধিক মানুষ সত্য সাই বাবার ৮০তম জন্মদিন উপভোগ করেছিল, তার মধ্যে ভারত এবং ১৮০টি অন্য দেশের ১৩০০০ বিশেষ লোক ছিল।


title: সত্য সাই

text: সত্য সাই বাবা প্রায়ই নিজের মুখ্য আশ্রম পুত্তপর্থির প্রশান্তি নিলয়মে থাকতেন। গ্রীষ্মকালে তিনি ব্যাঙ্গালোরের হোয়াইটফিল্ডের কাডুগোডির আশ্রম 'বৃন্দাবন'-এ (বৃন্দাবন) থাকতেন। মাঝের সময়ে তিনি কোডাইকানালের 'সাই শ্রুতি আশ্রম'-এও যেতেন।


title: সত্য সাই

text: সত্য সাই বাবা তিনটি মন্দির স্থাপন করেছিলেন। প্রথমটি হল মুম্বাইয়ের "ধর্মক্ষেত্র" বা "সত্যম" (১৯৬৮), দ্বিতীয়টি হায়দ্রাবাদের "শিবম" (১৯৭৩), এবং তৃতীয়টি চেন্নাইয়ের "সুন্দরম" (১৯৮১)।


title: সত্য সাই

text: কেউ কেউ সত্য সাই বাবা আন্দোলনটিকে হিন্দু আন্দোলন বলে অভিহিত করেন। কিন্তু ২০০৬ সালে শিকাগো বিশ্ববিদ্যালয়ের অ্যান্থ্রপলজির অধ্যাপক জন ডি কেলি ফিজির হিন্দু অভিজানের বিষয়ে একটি নিবন্ধে লেখেন যে, সত্য সাই সংস্থা নিজেদের "হিন্দু" বলে পরিচিতি দেয় না। কেলির মতে, তাঁরা নিজেদের প্রতিষ্ঠাতাকে জীবিত ধর্মীয় সমন্বয়ের রূপে দেখে এবং নিজেদের আন্তর্ধর্মীয় আন্দোলন বলে অভিহিত করে।


title: সত্য সাই

text: আন্তর্জাতিকভাবে, সত্য সাই বাবার ভক্তবৃন্দ দৈনিক, নতুবা সপ্তাহে একবার, বৃহস্পতিবার বা রবিবারে মিলিত হন এবং ভজন, প্রার্থনা ইত্যাদি গান; আধ্যাত্মিক ধ্যান, সেবা ইত্যাদি করেন এবং মানবীয় মূল্যবোধের শিক্ষায় অংশ গ্রহণ করেন, যাকে "বাল বিকাশ" বলা হয়।


title: সত্য সাই

text: গুণমুগ্ধগণ সাই বাবার দর্শন করে আধ্যাত্মিক লাভগ্রহণ করায় বিশ্বাস করতেন, প্রতিদিন সন্ধ্যায় এবং দুপুরে। সাই বাবা মানুষের সঙ্গে কথা বলতেন, চিঠি নিতেন, বিভূতি প্রকট করে বিলিয়ে দিতেন বা দল অথবা কোনো ব্যক্তিকে আধ্যাত্মিক উত্তর জানাতেন এবং সাধারণ পথপ্রদর্শনের জন্য সাক্ষাৎকার দিতেন।


title: সত্য সাই

text: ২৩ নভেম্বর ১৯৯৯-এ, ভারত সরকারের ডাক বিভাগ সাই বাবার গ্রামে জল সরবরাহের জন্য করা কাজকে স্বীকৃতি দিতে একটি পোস্টাল স্ট্যাম্প বা ডাক মোহর চালু করে।


title: সত্য সাই

text: জানুয়ারী ২০০৭-এ, চেন্নাইবাসীরা চেন্নাইয়ের জওহরলাল নেহেরু স্টেডিয়ামে একটি অনুষ্ঠানের আয়োজন করে, সত্য সাই বাবাকে অন্ধ্রপ্রদেশের কৃষ্ণা নদীর জল চেন্নাইতে সরবরাহ করার ধন্যবাদস্বরূপ। চারজন মুখ্যমন্ত্রী অনুস্থানটিতে উপস্থিত ছিলেন।


title: সত্য সাই

text: তৎকালীন ভারতের প্রধানমন্ত্রী মনমোহন সিং বলেন যে, সাই বাবা এমন একজন যিনি "দশ লক্ষ লোককে একটি নৈতিক এবং অর্থপূর্ণ জীবন যাপন করতে প্রেরণা যোগান"


title: সত্য সাই

text: ভারতীয় ডাক বিভাগ সাই বাবাকে স্মরণ করতে এই আধ্যাত্মিক গুরুর ৮৮তম জন্মদিন, নভেম্বর ২০১৩-এ একটি স্ট্যাম্প চালু করে।


title: সত্য সাই

text: সাই বাবার সমালোচকগণ তাঁর ওপর হাত-সাফাই, যৌন নির্যাতন, কালো টাকা রখা, সেবা প্রকল্পে গাফিলতি করা এবং হত্যা ইত্যাদির অভিযোগ এনেছেন।


title: সত্য সাই

text: ১৯৭২ সালে আব্রাহম কাভুর প্রথমবারের জন্য সত্য সাই বাবাকে প্রকাশ্যভাবে সমালোচনা করেন, যখন তাঁর একজন ভক্তকে সর্বসমক্ষে একটি দাবী করতে দেখেন যে, সত্য সাই বাবা সেইকো ঘড়ির একটি নতুন মডেলের সৃষ্টি করেছেন, এবং দাবীটি মিথ্যা প্রমাণিত হয়।


title: সত্য সাই

text: এপ্রিল ১৯৭৬তে, হসুর নরসিংহাইয়াহ, একজন চিকিৎসক, যুক্তিবাদী এবং তখনকার ব্যাঙ্গালোর বিশ্ববিদ্যালয়ের উপাচার্য "যুক্তিপূর্বক এবং বৈজ্ঞানিকভাবে অলৌকিক কার্যাবলী এবং অন্য সত্যা-সত্য প্রমাণ করতে ও অন্ধবিশ্বাসের তদন্ত করতে" একটি সমিতি প্রতিষ্ঠা এবং সমিতিটির অধ্যাক্ষতা করেন। নরসিংহাইয়াহ সত্য সাই বাবার কাছে তিনটি বহুল প্রচারিত চিঠি প্রেরণ করেন এবং বাবাকে তাঁর অলৌকিক কার্যাবলী নিয়ন্ত্রিত শর্তে করতে প্রত্যাহ্বান জানান। চিঠিগুলিকে গুরুত্ব দেওয়া হয়নি। সত্য সাই বাবা বলেন যে, তিনি এই কারণে চিঠিগুলির প্রতি দৃষ্টিপাত করেননি যে "বিজ্ঞান নিজের প্রশ্ন কেবল মানব চেতনা পর্যন্তই সীমিত রাখে এবং আধ্যাত্মিকতা চেতনার বাইরে। যদি আপনি আধ্যাত্মিকতার প্রকৃতি বুঝতে চান, তা কেবল আধ্যাত্মিকতার মাধ্যমেই সম্ভব এবং বিজ্ঞানর মাধ্যমে নয়। বিজ্ঞান যা্ জানতে পেরেছে তা কেবল সৃষ্টি সংক্রান্ত একটি ছোট্ট অংশ..." নরসিংহাইয়াহর সমিতিটি আগষ্ট ১৯৭৭ সালে ভঙ্গ করা হয়। এর্লেণ্ডুর হেরাল্ডসনের মতে, সমিতির আনুষ্ঠানিক প্রত্যাহ্বান সমিতির নেতিবাচক মনোভাব এবং সমিতির চারদিকে থাকা এক ধূমধামের জন্য মিলিয়ে যায়। নরসিংহাইয়াহ এটি সত্য মানেন যে, সাই বাবা তাঁর অলৌকিক কর্মাদি ধরা পড়ে যাওয়ার ভয়ে তাঁর চিঠিকে গুরুত্ব দেননি। এই ঘটনার পর কয়েকমাস ধরে ভারতীয় সংবাদ পত্রসমূহে তর্ক-বিতর্ক চলে।


title: সত্য সাই

text: ১৯৭৬ সালে সত্য সাই বাবার বিরুদ্ধে অভিযান চালানো ভারতীয় যুক্তিবিদ বাসব প্রেমানন্দ সত্য সাই বাবাকে মানুষের কথামাফিক সোনার দ্রব্য প্রকট করে "গোল্ড কন্ট্রোল অ্যাক্ট" বা স্বর্ণ নিয়ন্ত্রণ আইন ভঙ্গ করার জন্য আইনী দণ্ড দেওয়ার অসফল চেষ্টা করেন। যখন অভিযোগটি খারিজ করা হয়, প্রেমানন্দ অসফলভাবে আপীল করেন এই ভিত্তিতে যে, আধ্যাত্মিক শক্তি আইন স্বীকৃত সুরক্ষাকবচ নয়।


title: সত্য সাই

text: ১৯৯৫ত রবার্ট ইগল যুক্ত রাজ্যের জন্য প্রযোজনা করা, লেখা এবং পরিচালনা করা দূরদর্শনের তথ্যচিত্র "গুরু বাস্টার্স"-এ সত্য সাই বাবার নকলভাবে বস্তু প্রকট করার বিষয়ে অভিযোগ করেন। চলচিত্রটির ক্লিপটি ডেকান ক্রনিকালে প্রথম পৃষ্ঠায় "ডি ডি টেপ আনভেইলস্ বাবা ম্যাজিক" শিরোনামে ২৩ নভেম্বর ১৯৯২ত প্রকাশিত হয়। কিন্তু হেরাল্ডসন বলেন যে, ডিডি ভিডিওটি অনুসন্ধান করে, গবেষকগণ নকল বস্তু প্রকটের কোনো তথ্য খুঁজে পাননি। হেরাল্ডসনের মতে, ভিডিওটি কর্পরেট ভণ্ডামির তদন্ত করা একটি প্রতিষ্ঠানের কাছে নিয়ে যাওয়া হয়েছিল, যেখানে হাত-সাফাইয়ের কোনো নিশ্চিত প্রমাণ পাওয়া যায়নি। কিন্তু হেরাল্ডসন বলেন যে, ডিডি ভিডিওটি অনুসন্ধান করে, গবেষকগণ নকল বস্তু প্রকটের কোনো তথ্য খুঁজে পাননি। হেরাল্ডসনের মতে, ভিডিওটি কর্পরেট ভণ্ডামির তদন্ত করা একটি প্রতিষ্ঠানের কাছে নিয়ে যাওয়া হয়েছিল, যেখানে হাত-সাফাইয়ের কোনো নিশ্চিত প্রমাণ পাওয়া যায়নি।


title: সত্য সাই

text: ১৯৯৮-এ ব্রিটিশ সাংবাদিক মিক ব্রাউন নিজের বই "দা স্পিরিচুয়াল টুরিষ্ট"-এ এই মত পোষণ করেন যে, সত্য সাই বাবার মার্কিনী ভক্ত ওয়াল্টার কয়ানকে পুনর্জীবিত করার ঘটনাটি সত্যি নাও হতে পারে। তাঁর মত ইন্ডিয়ান স্কেপ্টিক পত্রিকায় ডাক্তারদের লেখা চিঠির ওপর আধারিত, যা বাসব প্রেমানন্দ কর্তৃক প্রকাশিত হয়েছিল। ব্রাউন একই গ্রন্থই সাই বাবার বিভূতি প্রকট করার চিত্র লন্ডনের কিছু ঘরে দেখার কথা বলেন এবং বলেন যে সেটি়া ভুয়ো নয়। ব্রাউন সাই বাবার সর্বজ্ঞ হওয়ার দাবীকে নিয়ে বলেন যে "সংশয়বাদীদের তথ্য দেখিয়েছে যে, বাবার পড়া ঐতিহাসিক ঘটনা ও বাইবেলে থাকা ভবিষ্যদ্বানী এবং প্রতিষ্ঠিত তথ্যের মধ্যে অমিল আছে।


title: সত্য সাই

text: "ভাংকুয়ভার সাান"-এ ২০০১-এ প্রকাশ পেয়েছিল যে, বাবা অনুগামীদেরকে ইন্টারনেট ব্যবহার করতে মানা করেছেন এই কথা বলার পরে যে "এই শিক্ষা (বেদ) অতি পবিত্র। আজ মানুষ আন্তর্জাল এবং দূরদর্শনে দেখা সকল কথা বিশ্বাস করে নেয়, কিন্তু বৈদিক ঘোষণাগুলিতে নিজের আস্থা সুদৃঢ় রাখে না। আন্তর্জাল একটি বর্জ্য কাগজের টুকরোর মত। 'অন্তর্জাল'কে বিশ্বাস কর, আন্তর্জালকে নয়।"


title: সত্য সাই

text: জানুয়ারি ২০০২তে, ডেনমার্কের রাষ্ট্রীয় দূরদর্শন এবং বেতার সম্প্রচার কোম্পানি ডেনিশ রেডিও "সিডিউসড্ বাই সাই বাবা" তথ্যচিত্রে সাই বাবার কিছু ভিডিও দেখিয়ে বলে যে, সাই বাবার অলৌকিকতা হাতের সাফাই বলে প্রমাণ করা যায়। তথ্যচিত্রটিতে আলায়া রহমের সাক্ষাৎকারও দেখানো হয়, যেখানে তিনি সত্য সাই বাবার ওপর যৌন নির্যাতনের অভিযোগ আনেন। তার ফলস্বরূপ, যুক্তরাজ্যের সংসদে ব্রিটিশ পরিবারের ছোট ছেলেদের সত্য সাই বাবার আশ্রমে গিয়ে একা সাক্ষাৎ করার সম্ভাব্য বিপদের কথা আলোচনা হয়।


title: সত্য সাই

text:
২০০৪ সালে বিবিসি "দ্য সিক্রেট স্বামি" (গুপ্ত স্বামী) নামে তথ্যচিত্র প্রচার করে, "দ্য ওয়ার্ল্ড আনকভার্ড" ক্রমের অংশ হিসাবে।". বিবিসির তথ্যচিত্রটির একটি মুখ্য বিষয় ছিল আলায়া রহমের যৌন নির্যাতনের অভিযোগ। অনুস্থানটিতে তাঁর সঙ্গে মার্ক রোকের সাক্ষাৎকারও নেওয়া হয়েছিল, যিনি ১৯৬৯ থেকে নিজের জীবনের ২৫ বছর ধরে আন্দোলনটির সঙ্গে জড়িত ছিলেন এবং সত্য সাই বাবার দ্বারা নির্যাতিত হওয়ার অভিযোগ এনেছিলেন। অনুস্থানটিতে সত্য সাই বাবার সমালোচক বাসব প্রেমানন্দও উপস্থিত ছিলেন। তিনি বলেন যে, সত্য সাই বাবা "শুধু একজন ঠগই নয়, বরং একজন বিপজ্জনক যৌন নির্যাতক"। তাঁর সাক্ষাৎকার অনুযায়ী, তাঁর কাছে ৩০ বছর ধরে ঘোরা কাহিনী আছে, এবং তিনি বলেন যে তাঁর কাহিনীগুলি একইধরণের, গুপ্তাঙ্গে তেল মাখানোর ঘটনা। একজন প্রাক্তন-ভক্তের বক্তব্য মতে অনুযায়ী, সত্য সাই বাবা "হাতে তেল মাখেন, আমাকে আমার প্যান্ট খুলে ফেলতে বলেন এবং আমার গুপ্তাঙ্গে তেল ঘষতে থাকেন"। প্রেমানন্দের মতে, বহু ভারতীয় ছেলে নির্যাতনের শিকার হয়, কিন্তু সাই বাবার ভারতে ঘনিষ্ঠ প্রভাবশালী সংযোগ থাকায় প্রকাশ করতে ভয় করে।
সত্য সাই বাবা এবং তাঁর ভক্তবৃন্দ এমন অভিযোগ জোরদারভাবে নস্যাৎ করেন, যে অভিযোগ কখনও প্রমাণিত হয়নি। ভক্ত বিল আইৎকেন "দ্য উইক"-এ বলেছিলেন যে, সত্য সাই বাবার সুনাম এবং সম্মান তাঁর বিষয়ে প্রকাশিত নেতিবাচক কাহিনীসমূহ দ্বারা প্রভাবিত হয়নি। তিনি বলেন যে, যত বেশি লোক তাঁর বিরুদ্ধে বলে, তত অধিক ভক্ত তাঁর কাছে আসে।


title: সত্য সাই

text: ডেইলি টেলিগ্রাফে লেখা প্রবন্ধ "ডিভাইন ডাউনফল"-এ সত্য সাই শিক্ষা প্রতিষ্ঠানের প্রাক্তন প্রধান শিক্ষক অনিল কুমার বলেন যে, তিনি বিশ্বাস করেন যে এসব সমালোচনা সত্য সাই বাবার ঈশ্বরীয় পরীক্ষণের একটি অংশ এবং প্রত্যেক ধর্মীয় গুরুকেই জীবনে সমালোচনার সম্মুখীন হতে হয়েছে। অনিল কুমার আরও বলেন যে, সত্য সাই বাবার ওপর ছোটবেলা থেকে এমন অভিযোগ আনা হয়েছে, কিন্তু প্রতিটি অভিযোগের সঙ্গে তিনি অধিক কীর্তিমান হয়েছেন।


title: সত্য সাই

text: লরেন্স নিজের গ্রন্থ "রিডেম্প্টিভ এনকাউন্টার্স: থ্রি মডার্ণ স্টাইলস্ ইন দ্য হিন্দু ট্রেডিশন"-এ লিখেছেন, "তিনি যেই হোন, তাঁর সমালোচক দাবী করার মতো সাধারণ পার্লার জাদুগরের অধিক।""


title: সত্য সাই

text:
সত্য সাই বাবা প্রকাশ্যে, ২৫ ডিসেম্বর ২০০০ সালে অভিযোগের প্রত্যুত্তর দেন:
২৬ ডিসেম্বর ২০০০ সালে দ্য টাইমস অব ইন্ডিয়াতে সাই বাবার বক্তব্য প্রকাশ পায়:
ডিসেম্বর ২০০১ সালে তখনকার ভারতীয় প্রধানমন্ত্রী এবং সাই বাবার ভক্ত অটল বিহারী বাজপেয়ী, ভারতের উচ্চতম ন্যায়ালয়ের আগের মুখ্য ন্যায়াধীশ পি. এন. ভগবতী, ভারতের রাষ্ট্রীয় মানব অধিকার আয়োগের চেয়ার পার্সন এবং ভারতের উচ্চতম ন্যায়ালয়ের আগের মুখ্য ন্যায়াধীশ রংগনাথ মিশ্রা, আন্তর্সংসদীয় ইউনিয়নের সভাপতি এবং বিশেষ মানব উন্নয়ন অ্যাম্বাসেডর নাজমা হেপ্তুল্লা, ভারতীয় সাংসদ, আগে লোকসভায় এবং কেন্দ্রীয় মন্ত্রী শিবরাজ পাতিল একসঙ্গে নিচের বাক্যগুলিতে স্বাক্ষর করেন:


title: হাশিম আমলা

text: হাশিম মোহাম্মদ আমলা (; জন্ম: ৩১ মার্চ ১৯৮৩) নাটাল প্রদেশে জন্মগ্রহণকারী দক্ষিণ আফ্রিকার বিখ্যাত আন্তর্জাতিক ক্রিকেটার। ডানহাতি ব্যাটসম্যান হিসেবে তিনি প্রথমদিকে ব্যাটিং করেন এবং মাঝে মাঝে মিডিয়াম পেস বোলিং করে থাকেন। টেস্ট খেলায় ৩নং ব্যাটসম্যান ও একদিনের খেলায় শুরুতেই ব্যাটিং অর্ডারে নামেন আমলা। আইসিসি প্লেয়ার র‌্যাঙ্কিংয়ে টেস্ট ও একদিনের আন্তর্জাতিক ক্রিকেট - উভয় বিভাগে বিশ্বের ১নং ব্যাটসম্যান হিসেবে তিনি স্বীকৃত ছিলেন।


title: হাশিম আমলা

text:
দক্ষিণ আফ্রিকায় একটি মুসলিম পরিবারে হাশিম আমলা'র জন্ম। তার পূর্বপুরুষেরা অনেক বছর পূর্বে অভিবাসিত হয়ে গুজরাট থেকে দক্ষিণ আফ্রিকায় বাসস্থান গড়েন।
ডারবান হাইস্কুল থেকে ডিগ্রী গ্রহণ করেন আমলা। যুবদের ক্রীড়াঙ্গনে আমলা আঞ্চলিক দল হিসেবে কোয়াজুলু নাটাল ডলফিনসে অভিষেক ঘটান। খুব দ্রুত দক্ষিণ আফ্রিকা দলের প্রধান হিসেবে মনোনীত হয়ে ২০০২ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপের ফাইনালে দলকে নিয়ে যান।


title: হাশিম আমলা

text: তার বড় ভাই আহমেদ আমলাও একজন পেশাদার ক্রিকেটার এবং দু’বছর পূর্বে ক্রিকেট জগতে প্রবেশ করে বর্তমানে ডলফিনের অধিনায়ক হিসেবে আছেন। টেস্টে অভিষেকের পূর্বেই হাশিম আমলা এলকোহলজাতীয় তরল পদার্থের লোগো বিপণনের মাধ্যম হিসেবে বিজ্ঞাপনচিত্র নিয়ে খেলার মাঠে ঢুকাবেন না বলে প্রতিশ্রুতি দিয়ে অদ্যাবধি বজায় রেখেছেন।


title: হাশিম আমলা

text: ডলফিনসের অধিনায়ক থাকাকালে হাশিম আমলা ২০০৪-০৫ মৌসুমে দক্ষিণ আফ্রিকার ঘরোয়া ক্রিকেটে প্রথম আটটি ইনিংসের চারটিতেই সেঞ্চুরি করেছিলেন। তার এ সাফল্য ঘরোয়া পর্যায় থেকে উত্তরণ ঘটিয়ে ২০০৪ সালে দক্ষিণ আফ্রিকা এ দলের ভারত সফরে যেতে সহায়তা করে। এর মধ্য দিয়েই আমলা প্রথম ভারতীয় বংশোদ্ভূত দক্ষিণ আফ্রিকান হিসেবে আন্তর্জাতিক ক্রিকেটে পদার্পণ করেন।


title: হাশিম আমলা

text: ১৯ নভেম্বর, ২০১৪ তারিখে অস্ট্রেলিয়া সফরে অনুষ্ঠিত তৃতীয় ওয়ান-ডে ম্যাচে ১৭শ ওডিআই শতকে দ্রুততম সময়ে পৌঁছেন। ঐ খেলায় তার ১১৫ বলে ১০২ রান সংগ্রহ করার পরও অস্ট্রেলিয়ার কাছে তার দল ৭৩ রানে পরাজিত হয়।


title: হাশিম আমলা

text: টেন স্পোর্টসের ধারাভাষ্যকার ও অস্ট্রেলিয়ার সাবেক ব্যাটসম্যান ডিন জোন্স ৭ আগস্ট, ২০০৬ সালে দক্ষিণ আফ্রিকা বনাম শ্রীলঙ্কার মধ্যকার টেস্ট খেলার ক্যাচ ধরার একপর্যায়ে আমলাকে টেরোরিস্ট বা সন্ত্রাসী নামে আখ্যায়িত করেন। তিনি বলেছিলেন যে, "সন্ত্রাসীটি আরো একটি উইকেট ধরল"। পরমুহুর্তেই সম্প্রচার বন্ধ করে বাণিজ্যিকভাবে বিজ্ঞাপন বিরতি দেয়া হয়।


title: হাশিম আমলা

text: দক্ষিণ আফ্রিকাসহ বিশ্বব্যাপী এ সম্প্রচারের ফলে দক্ষিণ আফ্রিকার সমর্থক, খেলোয়াড়, সাবেক ক্রিকেটারসহ ভাষ্যকারের প্রচণ্ড ও বিক্ষুদ্ধ প্রতিক্রিয়া ব্যক্ত করেন। ফলে টেন স্পোর্টস চ্যানেলটি ডিন জোন্সের সাথে তাদের চুক্তির কার্যক্রম স্থগিত রাখে।


title: হাশিম আমলা

text: পরবর্তীতে জোন্স আমলা'র কাছে ক্ষমা ও দুঃখ প্রকাশ করে বলেন যে, এ ধরণের মন্তব্য ভবিষ্যতে আর কখনো করবেন না।


title: শিরডি সাই বাবা

text: শিরডি সাই বাবা (১৮৩৫ - ১৫ অক্টোবর, ১৯১৮) (,) ছিলেন একজন ভারতীয় ধর্মগুরু, যোগী ও ফকির। হিন্দু ও মুসলিম উভয় সম্প্রদায়ের ভক্তরাই তাঁকে সন্ত আখ্যা দিয়েছিলেন।


title: শিরডি সাই বাবা

text: হিন্দু ভক্তেরা তাঁকে দত্তাত্রেয়ের অবতার মনে করতেন। অনেক ভক্তের মতে, তিনি ছিলেন সদ্গুরু, সুফি পির বা কুতুব। বিশ্বের বিভিন্ন অঞ্চলে তাঁর পরিচিতি ছড়িয়ে পড়লেও, ভারতেই তিনি সর্বাধিক শ্রদ্ধা অর্জন করেছিলেন।


title: শিরডি সাই বাবা

text: সাই বাবার প্রকৃত নাম জানা যায় না। শিরডিতে আগমনের পর তাঁকে "সাই" নাম দেওয়া হয়। তাঁর জন্ম বা জন্মস্থান সংক্রান্ত কোনো তথ্যও জানা যায় না। সাই বাবা তাঁর পূর্বাশ্রমের কথা জানিয়ে যাননি। "সাই" শব্দটি সংস্কৃত ভাষা থেকে উৎসারিত। এই শব্দের অর্থ "সাক্ষাৎ ঈশ্বর" বা "দিব্য"। ভারতীয় ভাষাগুলিতে সাম্মানিক "বাবা" কথাটির অর্থ "পিতা", "পিতামহ", "বৃদ্ধ ব্যক্তি" বা "মহাশয়"। অর্থাৎ, সাই বাবা নামের অর্থ "দিব্য পিতা" বা "পিতৃরূপী সন্ত"।


title: শিরডি সাই বাবা

text: তাঁর পিতামাতা, জন্মের বৃত্তান্ত এবং ষোলো বছর বয়সের পূর্বের কথা জানা যায় না। তাই তাঁর পূর্বাশ্রম সম্পর্কে নানা জল্পনা-কল্পনা করা হয়ে থাকে।


title: শিরডি সাই বাবা

text: সাই বাবা পার্থিব বস্তুর প্রতি আগ্রহী ছিলেন না। তাঁর একমাত্র চিন্তা ছিল আত্ম-উপলব্ধি। তিনি সন্ত হিসেবে খুবই জনপ্রিয়তা অর্জন করেছিলেন। বিশ্বের নানা অংশের মানুষ তাঁর পূজা করেন। তিনি ভালবাসা, ক্ষমা, পরস্পরকে সহায়তা, দান, সন্তুষ্টি, আন্তরিক শান্তি ও ঈশ্বর ও গুরুর প্রতি ভক্তির শিক্ষা দিতেন। সাই বাবার শিক্ষার উপাদান সংগৃহীত হয়েছিল হিন্দু ও ইসলাম উভয় ধর্ম থেকেই। যে মসজিদে তিনি বাস করতেন, তার একটি হিন্দু নামও দিয়েছিলেন। এই নামটি হল "দ্বারকাময়ী"। তিনি হিন্দু ও মুসলিম উভয় ধর্মেরই অনুষ্ঠানাদি পালন করতেন। উভয় সম্প্রদায়ের ভাষা ও ব্যক্তিত্বদের উদাহরণ দিয়ে উপদেশ দান করতেন। শিরডির একটি হিন্দু মন্দিরে তাঁকে সমাহিত করা হয়। তাঁর বিখ্যাত উক্তি ""সবকা মালিক এক"" ("একই ঈশ্বর সকলকে শাসন করেন")। কথাটি ইসলাম ও সুফিবাদের সঙ্গে সম্পর্কযুক্ত। তিনি সর্বদা ""আল্লাহ্ মালিক"" ("ঈশ্বরই রাজা") কথাটি উচ্চারণ করতেন।


title: শিরডি সাই বাবা

text: বহু হিন্দু ও সুফি ধর্মনেতা সাই বাবাকে শ্রদ্ধা করতেন। তাঁর কয়েকজন শিষ্য বিশিষ্ট ধর্মগুরুও হয়েছিলেন। এঁদের মধ্যে উল্লেখযোগ্য উপাসনি মহারাজ, সন্ত বিদকর মহারাজ, সন্ত গঙ্গাগির, সন্ত জানকিদাস মহারাজ ও সতী গোদাবরী মাতাজি।


title: শিরডি সাই বাবা

text:
তাঁরা ছিলেন সমসাময়িক, কিন্তু দেশের দুই রাজ্যে। একজন বাংলায়, অন্য জন সুদূর মহারাষ্ট্রে।
বাংলার রামকৃষ্ণ পরমহংস জন্মেছিলেন ১৮৩৬ সালের ফেব্রুয়ারি মাসে। অন্য দিকে, সাঁই বাবার জন্মতারিখ নিয়ে দোলাচল থাকলেও, অনেকের মতে তিনি জন্মেছিলেন ১৮৩৫ সালের সেপ্টেম্বরে।
ঠাকুর রামকৃষ্ণ নিজে কালী ভক্ত হলেও, তাঁর কাছে সব ধর্মই ছিল সমান। একই ভাবে, সর্বধর্ম সমন্বয়ের বার্তা দিয়েছিলেন সাঁই বাবাও।
তাঁদের দর্শনেই যে শুধু মিল ছিল, তা নয়। অবাক হতে হয় এক তথ্য জানলে যে, ঠাকুর ও সাঁই বাবার মৃত্যুতেও ছিল এক অদ্ভূত যোগসূত্র। কোথাও লিপিবদ্ধ না থাকলেও, কথিত যে, ১৮৮৬ সালের অগস্ট মাস নাগাদ সাঁই বাবা সমাধিস্থ হন তিন দিনের জন্য।
জানা যায়, ওই একই সময়ে, বাংলায় তখন মৃত্যুশয্যায় ছিলেন ঠাকুর। এবং তিন দিন পরে সাঁই বাবা নিজের দেহে ফিরে এলে, ঠাকুর চলে যান নশ্বর দেহ ছেড়ে।
কথিত, সাঁই বাবা ফিরে এসে বলেন যে, তিনি তো চিরদিনের জন্যই ‘আল্লা’র কাছে চলে যেতে চেয়েছিলেন। কিন্তু, সেখানে গিয়ে জানতে পারেন যে, তাঁর বন্ধু শ্রীরামকৃষ্ণও যেতে চান ভগবানের কাছে। তাই তিনি ফিরে আসেন ধরাধামে।
প্রসঙ্গত, এমনও শোনা যায় যে, ঠাকুর রামকৃষ্ণ নাকি সাঁই বাবা সম্পর্কে বলতেন যে, এমনই এক ফকির এসেছেন পৃথিবীতে, যাঁকে হিন্দুরা পুজো করে ঈশ্বর হিসেবে আর মুসলমানরা করে পীর হিসেবে।


title: দত্তাত্রেয়

text: দত্তাত্রেয় (, Dattātreya) বা দত্ত হলেন একজন হিন্দু দেবতা। তিনি ত্রিমূর্তি নামে পরিচিত হিন্দু দেবতাত্রয়ী ব্রহ্মা, বিষ্ণু ও শিবের সম্মিলিত রূপ। "দত্তাত্রেয়" নামটি দু'টি অংশে বিভক্ত: "দত্ত" অর্থাৎ যা দেওয়া হয়েছে এবং "আত্রেয়" অর্থাৎ, ঋষি অত্রির পুত্র।


title: দত্তাত্রেয়

text: বিভিন্ন হিন্দু সম্প্রদায়ে ভিন্ন ভিন্ন রূপে তাঁকে পূজা করা হয়। নাথ সম্প্রদায় তাঁকে শিবের অবতার মনে করে। নাথেদের আদিনাথ সম্প্রদায় তাঁকে আদিগুরু মনে করে। তন্ত্র তাঁকে "যোগের ঈশ্বর" মনে করে। তিনি বৈষ্ণব ভক্তি আন্দোলনের সঙ্গেও জড়িত। তাঁকে একজন গুরু হিসেবে পূজা করা হয়। মনে করা হয়, দত্তাত্রেয় অদ্বৈত বেদান্তের ভাষ্য "ত্রিপুর রহস্য" রচনা করে পরশুরামকে দান করেছিলেন।


title: পৃষ্ঠ উজ্জ্বলতা

text: পৃষ্ঠ উজ্জ্বলতা () হল, প্রতি একক ক্ষেত্রফল থেকে প্রতি একক সময়ে আসা শক্তি। সেক্ষেত্রে এর একক হওয়া উচিত ওয়াট প্রতি বর্গমিটার। এই এককে প্রকাশ করা গেলেও এক্সট্রাগ্যালাক্টিক জ্যোতির্বিজ্ঞানে বিভিন্ন ছায়াপথের পৃষ্ঠ উজ্জ্বলতা পরিমাপ করা হয় সৌর প্রভা প্রতি বর্গপারসেক এককে। একে ওয়াট প্রতি বর্গমিটারে পরিবর্তন করা যায় এভাবে-


title: পৃষ্ঠ উজ্জ্বলতা

text: সূর্যের পরম মান ব্যবহার করে এই পৃষ্ঠ উজ্জ্বলতাকে মান প্রতি বর্গআর্কসেকেন্ড এও প্রকাশ করা যায়, দূরত্ব মাপাঙ্ক ব্যবহার করে। সূর্যের দূরত্ব এবং পরম মান জানা আছে। এ থেকে তার আপাত মান বের করা সম্ভব। এখন সূর্যের দূরত্ব ১ এইউ এর বদলে যদি ১ পারসেক নেয়া হয় তাহলে প্রতি বর্গআর্কসেকেন্ডে আপাত মান পাওয়া সম্ভব যাকে বলা হয় প্রতি একক আর্কসেকেন্ডে পৃষ্ঠ উজ্জ্বলতা। সমীকরণ এমন:


title: পৃষ্ঠ উজ্জ্বলতা

text: যেকোন ছায়াপথের যেকোন ক্ষেত্রফলের উজ্জ্বলতা পরিমাপের সমীকরণ হচ্ছে:


পৃষ্ঠ উজ্জ্বলতা


title: পৃষ্ঠ উজ্জ্বলতা

text: যেখানে, M ছায়াপথটির পরম মান এবং R হচ্ছে ধর্তব্য ব্যসার্ধ্য (আর্কসেকেন্ডে)।


title: পৃষ্ঠ উজ্জ্বলতা

text: একটি সম্পূর্ণ ছায়াপথের পৃষ্ঠ উজ্জ্বলতা বের করা বেশ কঠিন। কারণ তাদের সুস্পষ্ট ব্যসার্ধ্য চিহ্নিত করা যায় না। তবে যে কার্যকরী ব্যাসার্ধ্য ধরে একটি গড় প্রভা বের করা সম্ভব। সেই প্রভা থেকে বের করা সম্ভব পৃষ্ঠ উজ্জ্বলতা। পৃষ্ঠ উজ্জ্বলতা "S" হলে,


title: পৃষ্ঠ উজ্জ্বলতা

text: প্রতি বর্গ আর্কসেকেন্ডে ফ্লাক্সই হচ্ছে পৃষ্ঠ উজ্জ্বলতা।


title: পৃষ্ঠ উজ্জ্বলতা

text: এতে যেকোন ছায়াপথের জন্য পৃষ্ঠ উজ্জ্বলতাকে প্রতি আর্কসেকেন্ডে আপাত মান হিসেবে প্রকাশ করার জন্য যে সমীকরণ পাওয়া যায় তা হচ্ছে,


title: পৃষ্ঠ উজ্জ্বলতা

text: যেখানে, formula_18 হচ্ছে formula_19 এককে প্রকাশিত পৃষ্ঠ উজ্জ্বলতা।


title: ভিরিয়াল উপপাদ্য

text: বলবিদ্যায় ভিরিয়াল উপপাদ্য () বিভব বল দ্বারা আবদ্ধ N সংখ্যক কণার একটি ব্যবস্থায় গড় গতিশক্তি, formula_1, এবং গড় বিভব শক্তির, formula_2, মধ্যে সম্পর্ক স্থাপন করে। নিচে সমীকরণটি দেয়া হচ্ছে। উল্লেখ্য বন্ধনী দ্বারা গড় মান বোঝানো হচ্ছে।


title: ভিরিয়াল উপপাদ্য

text: যেখানে, F, r অবস্থানে অবস্থিত "k" তম কণার উপর বল নির্দেশ করে। "ভিরিয়াল" শব্দটি এসেছে গ্রিক শব্দ "vis" থেকে যার অর্থ বল বা শক্তি। ১৮৭০ সালে জার্মান পদার্থবিজ্ঞানী রুডোলফ ক্লাউসিয়ুস এই নামের গোড়াপত্তন করেন।


title: ভিরিয়াল উপপাদ্য

text: এই উপপাদ্যের বিশেষত্ব হচ্ছে, এর মাধ্যমে অনেক জটিল ব্যবস্থা, যাদের মোট গতিশক্তি সাধারণ হিসাবের মাধ্যমে পরিমাপ করা যায় না, তাদের গতিশক্তিও নির্ণয় করা যায় না। যেমন, পরিসাংখ্যিক বলবিদ্যার সাথে সংশ্লিষ্ট অনেক ব্যবস্থা। এই গড় গতিশক্তি সমবিভাজন উপপাদ্যের (ইকুয়িপার্টিশন) মাধ্যমে ব্যবস্থার তাপমাত্রার সাথে সম্পর্কিত। তবে ভিরিয়াল উপপাদ্য তাপমাত্রার উপর নির্ভর করে না এবং তাপীয় সাম্যাবস্থায় নেই এমন সব ব্যবস্থার ক্ষেত্রেও কাজ করে। অনেক পদ্ধতিতে এই উপপাদ্যের সাধারণীকরণ করা হয়েছে যার মধ্যে উল্লেখযোগ্য একটি হচ্ছে "টেন্সর ভিরিয়াল উপপাদ্য"।


title: ভিরিয়াল উপপাদ্য

text:
নিউটনের মহাকর্ষ সূত্র অনুসারে দুটি বস্তুর মধ্যে ক্রিয়াশীল মহাকর্ষ বলের মান হচ্ছে,
এবার এই বস্তুর উপর একটি বহিঃস্থ বল প্রয়োগ করলে এবং a বস্তুর জন্য বলের মানকে নিউটনের গতির দ্বিতীয় সূত্র অনুসারে আরও ভেঙে লিখলে দাঁড়ায়,
এবার উভয় পক্ষে formula_6 স্কেলার গুণন করে a কণার জন্য সমষ্টি নিলে পাওয়া যায়,


title: ভিরিয়াল উপপাদ্য

text: এবার b বস্তুর জন্য বলের মান ভেঙে লিখে একই প্রক্রিয়া অনুসারে করলে অনুরূপ একটি সমীকরণ পাওয়া যাবে,


title: ভিরিয়াল উপপাদ্য

text: উপরের দুটি সমীকরণেই সমতা চিহ্নের বাম পাশের অংশকে এভাবে লেখা যায়,


title: নিকোলাস হল্ট

text: নিকোলাস কারাডক হল্ট (ইংরেজি: Nicholas Caradoc Hoult) (জন্ম ৭ ডিসেম্বর ১৯৮৯) হলেন একজন ইংরেজ অভিনেতা। তিনি মার্কিন ও ইংরেজ চলচ্চিত্র শিল্পে বিশাল ব্যয়ের মূলধারার চলচ্চিত্রে পার্শ্বচরিত্রে অভিনয় থেকে শুরু করে স্বাধীন চলচ্চিত্রে কেন্দ্রীয় চরিত্রে অভিনয় করেছেন। তিনি বাফটা পুরস্কার ও ক্রিটিকস চয়েস চলচ্চিত্র পুরস্কারসহ একাধিক পুরস্কারে মনোনীত হয়েছেন। "ফোর্বস" সাময়িকীর ২০১২ সালের "৩০ অনূর্ধ্ব ৩০" তালিকায় তার নাম অন্তর্ভুক্ত হয়।


title: নিকোলাস হল্ট

text: বার্কশায়ারের ওয়াকিংহামে জন্ম নেওয়া হল্ট শৈশব থেকেই অভিনয়ের প্রতি আকৃষ্ট হন এবং স্থানীয় মঞ্চ নাটকে শিশুশিল্পী হিসেবে কাজ করেন। ১৯৯৬ সালে মাত্র সাত বছর বয়সে "ইন্টিমেট রিলেশন্স" চলচ্চিত্র দিয়ে তার বড় পর্দায় অভিষেক হয় এবং ১৯৯৮ থেকে ২০০১ সালের মধ্যে তিনি কয়েকটি টেলিভিশন অনুষ্ঠানে কাজ করেন। ২০০২ সালে "অ্যাবাউট আ বয়" চলচ্চিত্রে মার্কাস ব্রিউয়ার এবং "স্কিনস" নামক ই৪ টিভি সিরিজে টনি স্টোনেম চরিত্রে অভিনয় করে খ্যাতি অর্জন করেছেন।


title: নিকোলাস হল্ট

text: হল্ট বার্কশায়ারের ওয়ার্কিংহ্যামে জন্মগ্রহণ করেছিলেন। তিনি পিয়ানো শিক্ষক গ্লেনিস হল্ট (ব্রাউন) ও ব্রিটিশ এয়ারওয়েজের পাইলট রজার হল্টের চার সন্তানের মধ্যে তৃতীয়। তাঁর ভাইবোনেদের নাম জেমস, রোজি ও ক্ল্যারিস্টা। অভিনেত্রী ডেম অ্যানা নিজেল তাঁর আত্মীয়া। তিনি বার্কশায়ারের ব্র্যাকনেলের রেনলাফ চার্চ অফ ইংল্যান্ড স্কুলে পড়াশোনা করেছিলেন। দ্বাদশ বর্ষে তিনি স্কুল ছেড়ে অভিনয় কর্মজীবনে মনোনিবেশ করেন।


title: নিকোলাস হল্ট

text: তিন বছর বয়সে হল্ট মায়ের সঙ্গে একটি নাটক দেখতে গিয়েছিলেন। সেই সময় নাট্যপরিচালক তাঁকে দেখতে পান এবং নাটকে অভিনয় করার পরামর্শ দেন। তিনি সিলভিয়া ইয়ং স্টেজ স্কুলে অভিনয় শেখেন। ১৯৯৬ সালে "ইন্টিমেট রিলেশনস" ছবিতে প্রথম বাণিজ্যিকভাবে অভিনয় করেন। এরপর তিনি মূলত টেলিভিশনে অভিনয় করতেন। পরে "অ্যাবাউট আ বয়" চলচ্চিত্রে বারো বছর বয়সী মার্কাসের ভূমিকায় অভিনয় করেন।


title: নিকোলাস হল্ট

text:
সিক্সথ ফর্মে থাকাকালীন তিনি ই৪ ড্রামা "স্কিনস"-এর প্রথম দুটি সিরিজে টনি স্টোমেনের ভূমিকায় অভিনয় করেন। এই চরিত্রে অভিনয় করে হল্ট ওয়াকারস হোম গ্রোন ট্যালেন্ট অ্যাওয়ার্ডের জন্য মনোনীত হয়েছিলেন।
২০০৯ সালের অগস্ট মাসে হল্ট "হেল্প গিভ দেম আ ভয়েস" প্রচার কর্মসূচিতে অংশ নেন। এই প্রচার কর্মসূচিকে সাহায্য করার জন্য মুক্তিপ্রাপ্ত একটি শর্ট ফিল্মে তিনি এক কিশোরীর ভূমিকায় অভিনয়ও করেছিলেন। ২০০৯ সালেই তিনি টম ফোর্ডের চলচ্চিত্র "আ সিঙ্গল ম্যান"-এ অভিনয় করেন। এই ছবিটি ক্রিস্টোফার ইশারউড রচিত একই নামের একটি উপন্যাস অবলম্বনে নির্মিত হয়।


title: নিকোলাস হল্ট

text: ২০১০ সালের মার্চ মাসে তিনি দ্য মিডনাইট ব্লাস্টের একটি ভিডিওতে অভিনয় করেন। ২০১০ সালের ৮ জুলাই, ঘোষণা করা হয় ম্যাথিউ ভন পরিচালিত এক্স-মেন স্পিন-অফ চলচ্চিত্র ""-এ তিনি বিস্ট চরিত্রে অভিনয় করবেন। এমটিভি নেটওয়ার্কের নেক্সটমুভি ডট কম 'ব্রেকআউট স্টারস টু ওয়াচ ফর ইন ২০১১' তালিকায় তাঁর নাম অন্তর্ভুক্ত করে।


title: নিকোলাস হল্ট

text: ২০১১ সালের ফেব্রুয়ারি মাসে জানা গিয়েছে যে হল্টকে "জ্যাক দ্য জায়েন্ট কিলার" ছবির প্রধান চরিত্রটিতে অভিনয়ের প্রস্তাব দেওয়া হয়েছে।


title: আ্যলেক্স পেটিফার

text: আলেকজান্ডার রিচার্ড "অ্যালেক্স" পেটিফার (ইংরেজি: Alexander Richard "Alex" Pettyfer) (জন্ম ১০ এপ্রিল, ১৯৯০) হলেন একজন ইংরেজ অভিনেতা ও মডেল। ২০০৬ সালে "স্টর্মব্রেকার" চলচ্চিত্রে অ্যালেক্স রাইডারের চরিত্রে অভিনয়ের আগে তিনি স্কুলের নাটক ও টেলিভিশনে অভিনয় করতেন। এই চরিত্রে অভিনয় করে তিনি একটি ইয়াং আর্টিস্ট অ্যাওয়ার্ড ও একটি এম্পায়ার অ্যাওয়ার্ড পেয়েছিলেন। তিনি বারবেরির একাধিক বিজ্ঞাপনেও মডেলিং করেছেন। ২০১১ সালের একটি কল্পবিজ্ঞান অ্যাকশন অ্যাডভেঞ্চার চলচ্চিত্র "আই অ্যাম নাম্বার ফোর" এবং "বিউটি অ্যান্ড দ্য বিস্ট" গল্পের আধুনিক রূপে পুনর্কথন "বিস্টলি" তাঁর অভিনীত পরবর্তী চলচ্চিত্র।


title: আ্যলেক্স পেটিফার

text: পেটিফার হার্টফোর্ডশায়ারের স্টিভেনেজে জন্মগ্রহণ করেছিলেন। তিনি ইন্টিরিয়ার ডেকরেটর লি আয়ারল্যান্ড (রিচার্ডসন) ও অভিনেতা রিচার্ড পেটিফারের পুত্র। পিতামাতার বিবাহবিচ্ছেদের পর তাঁর মা প্রপার্টি ডেভেলপার মাইকেল আয়ারল্যান্ডকে বিবাহ করেন। তাঁর সৎ ভাই জেমস আয়ারল্যান্ড একজন জুনিয়র টেনিস খেলোয়াড়।


title: আ্যলেক্স পেটিফার

text: পেটিফারের ছেলেবেলা কেটেছে বার্কশায়ারের উইন্ডসরে। নিউ ইয়র্ক সিটিতে একটি খেলনার দোকানে রালফ লরেনের সঙ্গে সাক্ষাতের পর মাত্র সাত বছর বয়সে তিনি গ্যাপের জন্য শিশু ফ্যাশন মডেল হিসেবে কর্মজীবন শুরু করেন। কয়েকটি ইয়োগার্ট ব্র্যান্ডের জন্যও তিনি বিজ্ঞাপন করেছেন।


title: আ্যলেক্স পেটিফার

text: স্কুলে তিনি নিয়মিত নাটকে অভিনয় করতেন। স্কুলের প্রযোজনায় "চার্লি অ্যান্ড দ্য চকোলেট ফ্যাক্টরি" নাটকে তিনি উইলি ওয়াঙ্কা চরিত্রে অভিনয় করেছিলেন। পেটিফার দুটি জুনিয়র ইন্ডিপেনডেন্ট স্কুলে লেখাপড়া করেন। পরে তিনি অন্য দুটি ইন্ডিপেনডেন্ট বোর্ডিং স্কুলে পড়াশোনা করেছিলেন। জিসিএসইএস করার পর তিনি সিলভিয়া ইয়াং থিয়েটার স্কুলে যোগদান করেন।


title: আ্যলেক্স পেটিফার

text: ২০০৫ সালে মডেলিং কেরিয়ার শুরু করার পর, পেটিফার প্রথম বাণিজ্যিকভাবে অভিনয় করেন ব্রিটিশ টেলিভিশন প্রযোজনার "টম ব্রাউন'স স্কুলডেজ" চলচ্চিত্রে। এখানে তিনি প্রধান চরিত্র টম ব্রাউনের ভূমিকায় অভিনয় করেন। এই ছবিতে অভিনয় করে তিনি প্রশংসা অর্জন করেছিলেন। ২০০৫ সালের জুন মাসে তিনি তাঁর কর্মজীবনের সবচেয়ে গুরুত্বপূর্ণ চরিত্রে অভিনয় করেন। এটি ছিল অ্যান্টনি হরোউইটজ রচিত উপন্যাস অবলম্বনে নির্মিত "স্টর্মব্রেকার" চলচ্চিত্রের কিশোর এমআই৬ স্পাই অ্যালেক্স রাইডারের চরিত্র। ৫০০ জনের অডিশন নিয়ে তাঁকে এই চরিত্রের জন্য বাছা হয়। এই সময় পেটিফারকে "এরাগণ" ছবিতে একটি ভূমিকায় অভিনয় করার প্রস্তাব দেওয়া হয়েছিল। পেটিফার "স্টর্মব্রেকার" ছবিটি বেছে নেন মূলত তিনটি কারণে। প্রথমত, "স্টর্মব্রেকার" ব্রিটেনে শ্যুট করা হয়, কিন্তু "এরাগণ" শ্যুট করা হয়েছিল চেক প্রজাতন্ত্রে। দ্বিতীয়ত, উড়ানে পেটিফারের ভয় ছিল। এবং তৃতীয়ত, "স্টর্মব্রেকার" ছবির চরিত্রটির চেহারা তাঁর বেশি ভাল লেগেছিল। "স্টর্মব্রেকার" ২০০৬ সালের ২১ জুলাই যুক্তরাজ্যে, ২০০৬ সালের ৬ অক্টোবর যুক্তরাষ্ট্রে ও ২০০৬ সালের ২১ সেপ্টেম্বর অস্ট্রেলিয়ায় মুক্তি পায়।


title: আ্যলেক্স পেটিফার

text: এরপর তিনি "ওয়াইল্ড চাইল্ড" চলচ্চিত্রে অভিনয় করেন। ছবিটির শ্যুটিং হয়েছিল ক্যালিফোর্নিয়া, কেন্ট ও ইয়র্কশায়ার। একটি অংশের শ্যুটিং হয় কেন্টের কোবহ্যাম হল গার্লস স্কুলে। তিনি ফ্রেডি কিংসলে নামে এক স্কুলছাত্রের ভূমিকায় অভিনয় করেন। তাঁর বিপরীতে অভিনয় করেন এমা রবার্টস। ২০০৯ সালে তিনি হরর-কমেডি "টরমেন্টেড" ছবিতে অভিনয় করেন।


title: আ্যলেক্স পেটিফার

text: তিনি অ্যালেক্স ফ্লিন রচিত উপন্যাস অবলম্বনে নির্মিত "বিস্টলি" চলচ্চিত্রে মেরি-কেট ওলসেন, ভেনেসা হাডজেনস ও নেইল প্যাট্রিক হ্যারিসের সঙ্গে অভিনয় করেন। ছবিটি ২০১১ সালের ৪ মার্চ মুক্তি পায়। পেটিফার "আই অ্যাম নাম্বার ফোর" চলচ্চিত্রের মুখ্য ভূমিকায় অভিনয় করেন। ছবিটি ২০১১ সালের ফেব্রুয়ারি মাসে মুক্তি পায়। এই ছবিতে তিনি টিমথি অলিফ্যান্ট, ডায়ানা অ্যাগরন ও টেরেসা পামারের সঙ্গে অভিনয় করেছেন। ছবিটি পরিচালক ডি জে ক্যারুসো, প্রযোজক মাইকেল বে ও কার্যনির্বাহী প্রযোজক স্টিভেন স্পিলবার্গ।


title: জন জেমস আদোবান

text: জন জেমস আদোবান বা জঁ-জাক ওদিবোন () (জন্ম: ২৬শে এপ্রিল, ১৭৮৫ - ২৭শে জানুয়ারি, ১৮৫১) ছিলেন একজন ফরাসি-আমেরিকান পক্ষীবিজ্ঞানী, প্রকৃতিবাদী, শিকারী এবং চিত্রকলাকার। তিনি আমেরিকার ৪৩৫ টি পাখির চিত্রাঙ্কন এবং আলেকজান্ডার উইলসনের কাজ বাইরে প্রদর্শন করার জন্য অতি পরিচিত।


title: জন জেমস আদোবান

text: তিনি ফ্রান্সের উপনিবেশ সেন্ট-দোমিংগুয়ে (এখন হাইতি) জন্ম গ্রহণ করেন। তার পিতা ছিলেন একজন আখ আবাদী জমির মালিক। তার জন্মের কয়েক মাস পর তার মা একটি গ্রীষ্মমণ্ডলীয় রোগে অক্রান্ত হয়ে মারা যান, যা তিনি এই দ্বীপে আসার পর থেকেই ভোগ ছিলেন।


title: অম্ল মৃত্তিকা

text: অম্ল ও ক্ষারের জলীয় দ্রবণে হাইড্রোজেন আয়নের ঘনমাত্রা প্রকাশের জন্য pH স্কেল নামক একটি পদ্ধতি ব্যবহার করা হয়। দ্রবণে হাইড্রোজেন আয়নের ঘনমাত্রা বুঝাবার জন্য ব্যবহৃত সংকেত পিএইচ (pH)। ফরাসি শব্দ Pouvior Hydrogene অর্থাৎ হাইড্রোজেন শক্তি, সংক্ষেপে pH। পিএইচ-এর স্কেল ০ থেকে ১৪ পর্যন্ত বিস্তৃত। pH ৭-এর নিচে হলে দ্রবণটি অম্লীয়, ৭-এর উপরে হলে দ্রবণটি ক্ষারীয় এবং pH=7 হলে দ্রবণটি নিরপেক্ষ বা প্রশমিত দ্রবণ।


title: অম্ল মৃত্তিকা

text: মৃত্তিকার পিএইচ মান ৭-এর কম থাকলে তাকে এসিড মৃত্তিকা বা অম্লমাটি (Acid soil) বলে। পরিবর্তনযোগ্য হাইড্রোজেন ও অ্যালুমিনিয়াম আয়নের উপস্থিতির কারণে এই অম্লতা। এসিড মৃত্তিকায় হাইড্রক্সিল আয়নের তুলনায় হাইড্রোজেন আয়নের পরিমাণ বেশি থাকে। এই মাটির লবণ প্রধানত অ্যালুমিনিয়াম সালফেট ও ফেরাস সালফেট দ্বারা গঠিত। মাটির দ্রবণে হাইড্রোজেন যোগানের উৎসের মধ্যে রয়েছে অম্লযুক্ত মূল উপাদানসমূহ, উদ্ভিজ্জ্জ সার, বৃক্ষমূল, কার্বন-ডাই-অক্সাইড, অ্যালুমিনো সিলিকেট, আয়রন পাইরাইটস এবং অ্যামোনিয়া সার। সাধারণত মৃদু ও মধ্যম এসিড মৃত্তিকা চাষাবাদের জন্য উত্তম।


title: অম্ল মৃত্তিকা

text: মৃত্তিকার পিএইচ মানের উপর ভিত্তি করে এসিড মৃত্তিকার শ্রেণিবিভাগ:


title: অম্ল মৃত্তিকা

text: বাংলাদেশের অধিকাংশ মৃত্তিকা অতি বৃষ্টিপাত ও চোয়ানের কারণে বিভিন্ন ক্রিয়া-বিক্রিয়ায় মৃদু থেকে মধ্যম অম্লতাবিশিষ্ট হয়। বাংলাদেশে ঢাকা, চট্টগ্রাম এবং রাজশাহীর বরেন্দ্র অঞ্চলে এসিড মৃত্তিকা পাওয়া যায়। চরম ও প্রবল এসিড মৃত্তিকায় চা ভালো জন্মে। অম্ল মৃত্তিকায় চুন ব্যব হার করে পিএইচপি পরিবর্তন করা হয়।


title: ত্রিয়েস্তে

text: ত্রিয়েস্তে (ইতালি ভাষায: Trieste) ইতালির উত্তর-পূর্বাঞ্চলে অবস্থিত একটি শহর এবং সমুদ্র বন্দর। আড্রিয়াটিক সাগর এবং ইতালি-স্লোভেনিয়া সীমান্তের মাঝে যে সরু অঞ্চলটি রয়েছে তার শেষ প্রান্তে শহরটির অবস্থান। এর দক্ষিণ, পূর্ব এবং উত্তর তিন দিকেই স্লোভেনিয়া এবং একদিকে ত্রিয়েস্তে উপসাগর। জার্মান সম্রাজ্য, অস্ট্রো-হাঙ্গেরীয় সম্রাজ্য এবং স্লাভিক সংস্কৃতির দেশগুলোর ঠিক মাঝখানে অবস্থিত হওয়ার কারণে ইতিহাসের বিভিন্ন সময় জুড়ে এটি গুরুত্বপূর্ণ অঞ্চল বলে বিবেচিত হতো। ২০১০ সালের অনুমান মতে শহরের জনসংখ্যা হচ্ছে ২০৫,৫৯৩। এটি ইতালির ত্রিয়েস্তে প্রদেশ এবং "ফ্রিউলি-ভেনেৎসিয়া জুলিয়া" নামক স্বায়ত্তশাসিত অঞ্চলের রাজধানী।


title: ত্রিয়েস্তে

text: ১৩৮২ থেকে ১৯১৮ সাল পর্যন্ত যে হাবসবুর্গ রাজতন্ত্র অস্ট্রো-হাঙ্গেরীয় সম্রাজ্য শাসন করেছে তার সবচেয়ে পুরনো স্থানগুলোর একটি এই ত্রিয়েস্তে। সে সময় এটি ইউরোপের সবচেয়ে ক্ষমতাধর সম্রাজ্যের একটি গুরুত্বপূর্ণ বাণিজ্য বন্দর ছিল। ভূমধ্যসাগরের একটি সমৃদ্ধ বন্দর হওয়ার কারণে ত্রিয়েস্তে অস্ট্রো-হাঙ্গেরীয় সম্রাজ্যের চতুর্থ বৃহত্তম শহরে (ভিয়েনা, বুদাপেস্ট এবং প্রাগ-এর পরেই) পরিণত হয়েছিল। fin-de-siècle যুগে এটি সাহিত্য ও সঙ্গীতেরও অন্যতম কেন্দ্র ছিল। অবশ্য অস্ট্রো-হাঙ্গেরীয় সম্রাজ্যের পতন এবং প্রথম বিশ্বযুদ্ধের পর ইতালির সাথে ত্রিয়েস্তের একীকরণের পর এই শহরের ইউরোপীয় গুরুত্ব বেশ কমে গেছে। ১৯৩০-এর দশক এবং স্নায়ু যুদ্ধের সময়ে আবার এখানে অর্থনৈতিক উন্নতি শুরু হয়। ইউরোপের পূর্বাঞ্চল ও পশ্চিমাঞ্চলের স্নায়ু যুদ্ধের একটি গুরুত্বপূর্ণ কেন্দ্র ছিল এই শহর। বর্তমানে এটি ইতালির সবচেয়ে ধনী শহরগুলোর একটি, বিশেষত সমুদ্র বাণিজ্যের কারণে।


title: দুইনো

text: দুইনো () ইতালির উত্তর-পূর্বাঞ্চলীয় প্রদেশ ত্রিয়েস্তে-র একটি ছোট শহর। এটি মূলত স্বায়ত্তশাসিত অঞ্চল "ফ্রিউলি-ভেনেৎসিয়া জুলিয়া"-র অন্তর্ভুক্ত "দুইনো-আউরিসিনা" মিউনিসিপ্যালিটির অংশ। অনুমিত জনসংখ্যা হচ্ছে ৮,৭৫৩ এবং জনসংখ্যার ঘনত্ব প্রতি বর্গ কিলোমিটারে ১৯৩.৮।


title: দুইনো

text: প্রখ্যাত পদার্থবিজ্ঞানী, পরিসাংখ্যিক বলবিদ্যার জনক, লুডভিগ বোলৎসমান ১৯০৬ সালের ৩রা ডিসেম্বর এই শহরেই আত্মহত্যা করেছিলেন। বিখ্যাত গীতিকবি রাইনার মারিয়া রিলকে এই শহর দেখেই অনুপ্রাণিত হয়েছিলেন। স্লোভেনিয়ার জনপ্রিয়া লোক কিংবদন্তি Lepa Vida এখানেই সংঘটিত হয়েছিল।


title: দুইনো

text: শহরটির মূল আকর্ষণ হচ্ছে দুটি দূর্গ। একাদশ শতকে নির্মিত প্রথম দূর্গটির ধ্বংসাবশেষই বর্তমানে কেবল টিকে আছে। কিন্তু নতুন দূর্গটিতে এখনও মানুষ থাকে, এবং ভ্রণের জন্যও এটি উন্মুক্ত। প্রাচীন দূর্গটির ধ্বংসাবশেষের নিচে সমুদ্রের দিখে মুখ করা একটি বিশাল সাদা পাথর রয়েছে যার নাম "দামা বিয়ানকা"। পাথরটি পর্দায় ঢাকা একটি মেয়ের প্রতিনিধিত্ব করে এবং এ থেকে অনেক গোথিক কিংবদন্তির জন্ম হয়েছে।


title: দুইনো

text: ১৯৮২ সাল থেকে এখানে "ইউনাইটেড ওয়ার্ল্ড কলেজ অফ আড্রিয়াটিক" নামে একটি শিক্ষা প্রতিষ্ঠান পরিচালিত হচ্ছে। পৃথিবীর ৮০টি ভিন্ন ভিন্ন দেশের শিক্ষার্থীরা এখানে পড়তে আসতে পারে। এটি ইউনাইটডে ওয়ার্ল্ড কলেজেস (United World Colleges) প্রোগ্রামের অন্তর্ভুক্ত। এর উদ্দেশ্যই হচ্ছে শিক্ষার মাধ্যমে পৃথিবীর মানুষদের একীভূত করা।


title: দুইনো

text: ১৯৫০-র দশকের আগে দুইনো মূলত স্লোভেনীয় ভাষাভাষীদের শহর ছিল, অল্প কিছু ইতালীয়-ভাষী লোকের বাস ছিল এখানে। প্রথম বিশ্বযুদ্ধের পূর্বে স্লোভেনিয়ার উদারনৈতিক জাতীয়তাবাদের একটি কেন্দ্রে পরিণত হয়েছিল এই শহর। কিন্তু ১৯৪৭ থেকে ১৯৫৪ সাল পর্যন্ত এটি ছিল ত্রিয়েস্তে নামক একটি স্বাধীন অঞ্চলের অন্তর্ভুক্ত। এ সময়ই শহরের জনচিত্র পাল্টে যায়। কারণ অনেক ইস্ত্রিয়ান ইতালীয়রা ইউগোস্লাভিয়া থেকে পালিয়ে এসে দুইনোতে আশ্রয় নেয়। বর্তমানে এখানকার অধিকাংশ মানুষ ইতালীয় ভাষায় কথা বলে, স্লোভেনীয়-ভাষীরা সংখ্যালঘু। তবে শহরের অধিকাংশ চিহ্ন এবং নাম দুই ভাষাতেই লেখা থাকে।


title: হেনরি কেভিল

text: হেনরি উইলিয়াম ড্যালগ্লিয়েশ কেভিল (; জন্মঃ ৫ মে, ১৯৮৩) হলেন একজন ব্রিটিশ অভিনেতা। তিনি "কাউন্ট অফ মন্টি ক্রিস্টো" ও "স্টারডাস্ট" চলচ্চিত্রে অভিনয় করেন এবং ২০০৭ থেকে ২০১০ পর্যন্ত শোটাইম ধারাবাহিক "দ্য টিউডরস"-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। ২০১৩ সালের ছবি "ম্যান অফ স্টিল"-এ তিনি সুপারম্যানের ভূমিকায় অভিনয় করছেন।


title: হেনরি কেভিল

text: কেভিল জার্সির চ্যানেল দ্বীপপুঞ্জে জন্মগ্রহণ করেছিলেন। তিনি ছিলেন পিতামাতার পাঁচ সন্তানের মধ্যে চতুর্থ। তাঁর মা মেরিঅ্যানে ব্যাংকে চাকুরিজীবী ছিলেন এবং তাঁর পিতা কলিন কেভিল ছিলেন একজন স্টকব্রোকার। তিনি প্রথমে জার্সির সেন্ট স্যাভিয়ারের সেন্ট মাইকেল'স প্রেপ্যারেটরি স্কুল ও পরে ইংল্যান্ডের বাকিংহ্যামশায়ারের স্টো স্কুল নামে এক বোর্ডিং স্কুলে পড়াশোনা করেন। প্রেপ স্কুল থেকেই কেভিল অভিনয় করা শুরু করেন। তিনি বলেছিলেন, অভিনেতা না হলে তিনি সেনাবাহিনীতে যোগ দিতেন, অথবা বিশ্ববিদ্যালয়ে গিয়ে প্রাচীন ইতিহাস বা মিশরবিদ্যা নিয়ে গবেষণা করতেন।


title: হেনরি কেভিল

text: কেভিলের প্রথম ছবি হল ২০০২ সালে মুক্তিপ্রাপ্ত কেভিন রেনল্ডস পরিচালিত "কাউন্ট অফ মন্টি ক্রিস্টো"। তিনি "লাগুনা"-এ (২০০১) অভিনয় করেন। এরপর বিবিসি-র "দি ইনস্পেকটর লিনলি মিস্ট্রিজ" (২০০২), টিভি চলচ্চিত্র "গুডবাই, মি. চিপস" (২০০২), টিভি সিরিজ "মিডসোমার মার্ডারস" (২০০৩)। ২০০৩ সালে তিনি "আই ক্যাপচার দ্য ক্যাসল" ছবিতে সহকারী অভিনেতার ভূমিকা পালন করেন। এরপর তিনি "রেড রাইডিং হুড" (২০০৪), "" (২০০৫) ও "ট্রিস্ট্যান অ্যান্ড আইসোলড" (২০০৬) চলচ্চিত্রেও অভিনয় করেন। মাইকেল ভন পরিচালিত "স্টারডাস্ট" চলচ্চিত্রে একটি অপ্রধান চরিত্রে অভিনয় করেন।


title: হেনরি কেভিল

text: ২০০৭ থেকে ২০১০ পর্যন্ত কেভিল শোটাইমের টিভি সিরিজ "দ্য টিউডরস"-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। এটি ছিল সিরিজের অন্যতম মুখ্য চরিত্র। সিরিজটি প্রশংসিত হয়। ২০০৭ সালে গোল্ডেন গ্লোব পুরস্কারের জন্য মনোনীত হয় এবং ২০০৮ সালে এমি পুরস্কার লাভ করে। কেভিলের মতে, এই সিরিজটিই তাঁর কর্মজীবনকে অনেকটা এগিয়ে দেয়: "It’s done the most for me to date. [ . . . ] Now that there's an audience somewhere in America that’s aware of who I am, I have more sell-ability, because of The Tudors." এন্টারটেইনমেন্ট উইকলি তাঁকে "মোস্ট ড্যাশিং ডিউক" অভিধা দেয় এবং সিরিজে "charm, depth and a killer bod" দেখানোর জন্য তাঁর প্রশংসা করে।


title: হেনরি কেভিল

text: এরপর কেভিল কয়েকটি বিজ্ঞাপনে অভিনয় করেছিলেন। ২০০৮ সালে তিনি জোল স্কুম্যাচার পরিচালিত "ব্লাড ক্রিক" নামক হরর ছবিতে অভিনয় করেন এবং উডি অ্যালানের কমেডি ছবি "হোয়াটেভার ওয়ার্কস"-এ একটি অপ্রধান চরিত্রে অভিনয় করেন।


title: হেনরি কেভিল

text: পরিচালক তারসেম সিং তাঁর মিথোলজিক্যাল বিগ-বাজেট স্পেশাল এফেক্ট চলচ্চিত্র "ইমমরটালস"-এ প্রধান চরিত্র থিসিয়াসের ভূমিকায় কেভিলকে নিয়েছেন। ছবিটি ২০১১ সালের ১১ নভেম্বর মুক্তি পাবে। ২০১১ সালে কেভিল অভিনীত "দ্য কোল্ড লাইট অফ ডে" চলচ্চিত্রটিও মুক্তি পাবে। ২০১১ সালের ৩০ জানুয়ারি জানা গিয়েছে তিনি পরিচালক জ্যাক স্নাইডারের "ম্যান অফ স্টিল" চলচ্চিত্রে সুপারম্যানের ভূমিকায় অভিনয় করছেন। স্নাইডারের মতে কেভিল হলেন "the perfect choice to don the cape and S shield."


title: গ্যারেট হেডলান্ড

text: গ্যারেট জন হেডলান্ড (ইংরেজি: Garrett John Hedlund) (জন্ম ৩ সেপ্টেম্বর, ১৯৮৪) হলেন একজন মার্কিন অভিনেতা। তিনি "ফ্রাইডে নাইট লাইটস", "ফোর ব্রাদার্স", "এরাগন", "কান্ট্রি স্ট্রং", "ট্রয়" (প্যাট্রোক্লাসের ভূমিকায়) ও "" (স্যাম ফ্লিনের ভূমিকায়) চলচ্চিত্রে অভিনয় করেছেন।


title: গ্যারেট হেডলান্ড

text: হেডলান্ড মিনেসোটার রোজেউতে জন্মগ্রহণ করেছিলেন। তিনি ক্রিস্টি ও রবার্ট হেডলান্ডের পুত্র। তাঁর জ্যেষ্ঠ ভ্রাতার নাম নাথানিয়েল ও জ্যেষ্ঠ ভগিনীর নাম আমান্ডা। তিনি মিনেসোটার একটি ছোটো শহর ওয়ানাস্কার একটি প্রত্যন্ত বিফ ক্যাটল ফার্মে বেড়ে উঠেছিলেন। চোদ্দো বছর বয়সে মায়ের সঙ্গে তিনি অ্যারিজোনার স্কটসডেলে চলে আসেন। অ্যারিজোনায় এসে প্রো স্কাউট নামে একটি স্কাউটিং কোম্পানির সহযোগিতায় একটি ট্যালেন্ট শোতে অংশ নেন। গ্র্যাজুয়েট হওয়ার পর ২০০৩ সালে তিনি লস এঞ্জেলসে চলে আসেন অভিনয় জীবন শুরু করার লক্ষ্যে।


title: গ্যারেট হেডলান্ড

text: তাঁর প্রথম চরিত্রটি ছিল "ট্রয়" চলচ্চিত্রের প্যাট্রোক্লাসের ভূমিকা। ২০০৪ সালের ১৪ মে মুক্তিপ্রাপ্ত এই চলচ্চিত্রে তিনি ব্র্যাড পিটের সঙ্গে অভিনয় করেছিলেন। ২০০৪ সালে ড্রামা চলচ্চিত্র "ফ্রাইডে নাইট লাইটস"-এ তিনি ডন বিলিংসলের চরিত্রে অভিনয় করেন।


title: গ্যারেট হেডলান্ড

text: তিনি অ্যাকশন অপরাধ চলচ্চিত্র "ফোর ব্রাদার্স"-এ মার্ক ওয়ালবার্গের পাশাপাশি জ্যাক মারসারের চরিত্রে অভিনয় করেন। এরপর তিনি "এরাগন" চলচ্চিত্রে মারটাগের ভূমিকায় অভিনয় করেন। ২০০৭ সালে তিনি গ্যারি মার্শাল পরিচালিত কমেডি-ড্রামা "জর্জিয়া রুল"-এ অভিনয় করেছিলেন। এই ছবিটি ভাল চলেনি, সমালোচকদের প্রশংসা অর্জনেও ব্যর্থ হয়েছিল। এই বছর তিনি কেভিন বেকনের বিপরীতে "ডেথ সেনটেন্স" ছবিতেও অভিনয় করেন।


title: গ্যারেট হেডলান্ড

text: ২০১০ সালে তিনি ১৯৮২ সালের চলচ্চিত্র "ট্রন"-এর সিকোয়েল "" চলচ্চিত্রে জেফ ব্রিজেসের সঙ্গে অন্যতম প্রধান ভূমিকায় অভিনয় করেছেন। ছবিটি ২০১০ সালের ১৭ ডিসেম্বর মুক্তি পায়।


title: গ্যারেট হেডলান্ড

text: ২০১১ সালের ৭ জানুয়ারি মুক্তিপ্রাপ্ত কান্ট্রি মিউজিক ড্রামা "কান্ট্রি স্ট্রং"-এ তিনি জিনেথ প্যালট্রোর বিপরীতে অভিনয় করেন।


title: রাসমঞ্চ

text: রাসমঞ্চ ভারতীয় রাজ্য পশ্চিমবঙ্গের বাঁকুড়া জেলার অন্তঃপাতী বিষ্ণুপুর শহরের একটি পুরাতাত্ত্বিক স্থাপনা। মল্লরাজা বীরহাম্বীর আনুমানিক ১৬০০ খ্রিষ্টাব্দে এই মঞ্চটি নির্মাণ করেন। বৈষ্ণব রাস উৎসবের সময় বিষ্ণুপুর শহরের যাবতীয় রাধাকৃষ্ণ বিগ্রহ এখানে জনসাধারণের দর্শনের জন্য আনা হত। ১৬০০ থেকে ১৯৩২ সাল পর্যন্ত এখানে রাস উৎসব আয়োজিত হয়েছে। বর্তমানে অবশ্য এখানে আর উৎসব হয় না।


title: রাসমঞ্চ

text: রাসমঞ্চ একটি অভিনব স্থাপত্যশৈলীর নিদর্শন। মঞ্চের বেদিটি মাকড়া বা ল্যাটেরাইট পাথরে নির্মিত। বেদিটির উচ্চতা ১.৬ মিটার ও দৈর্ঘ্য ২৪.৬ মিটার। মঞ্চটির মোট উচ্চতা ১০.৭ মিটার। উপরের অংশ ইষ্টকনির্মিত। চূড়ার কাছে একটি স্বল্প পরিসর ছাদে গিয়ে উপরের অংশটি মিলিত হয়েছে।


title: রাসমঞ্চ

text: রাসমঞ্চের চূড়া পিরামিডাকৃতির। চূড়ার মূলে চারটি করে দোচালা ও প্রতি কোণে একটি করে চারচালা রয়েছে।


title: রাসমঞ্চ

text: গর্ভগৃহটি দেওয়াল-দ্বারা আবৃত নয়। বরং রাসমঞ্চের গর্ভগৃহটিকে ঘিরে রয়েছে তিন প্রস্থ খিলানযুক্ত দেওয়াল। বাইরের সারিতে খিলানের সংখ্যা ৪০। এই খিলানগুলির গায়ে পোড়ামাটির পদ্ম ও পূর্ব দেওয়ালে বিষ্ণুপুরের গায়ক-বাদকদের স্মৃতি-অলংকৃত কয়েকটি টেরাকোটার প্যানেল রয়েছে। রাসমঞ্চটি বিষ্ণুপুরের প্রচলিত স্থাপত্যরীতি অনুসরণে নির্মিত হয়নি।


title: দক্ষিণ আফ্রিকা জাতীয় ক্রিকেট দল

text: দক্ষিণ আফ্রিকার জাতীয় ক্রিকেট দল বা দক্ষিণ আফ্রিকা ক্রিকেট দল () বহিঃবিশ্বে "দ্য প্রোটিয়াস" নামেও খ্যাত। দক্ষিণ আফ্রিকার প্রধান ক্রিকেট পরিচালনাকারী সংস্থা ক্রিকেট সাউথ আফ্রিকার মাধ্যমে দক্ষিণ আফ্রিকা বা সাউথ আফ্রিকা দলটি পরিচালিত হচ্ছে।


title: দক্ষিণ আফ্রিকা জাতীয় ক্রিকেট দল

text: দক্ষিণ আফ্রিকা আন্তর্জাতিক ক্রিকেট কাউন্সিল বা আইসিসি'র পূর্ণ সদস্য রাষ্ট্র হিসেবে টেস্ট ক্রিকেট, একদিনের আন্তর্জাতিক ক্রিকেট ও টুয়েন্টি২০ আন্তর্জাতিক ক্রিকেট খেলায় অংশগ্রহণের অধিকারী। গত শতকের মধ্য নব্বুইয়ের দশক থেকে অদ্যাবধি প্রোটিয়াসরা আন্তর্জাতিক ক্রিকেটে চোকার্স নামে খ্যাত। কেননা, তারা বিশ্বকাপ ক্রিকেটে তারা খুব শক্তিশালী দল হয়েও এ পর্যন্ত চ্যাম্পিয়ন হতে পারেনি।


title: দক্ষিণ আফ্রিকা জাতীয় ক্রিকেট দল

text: ১৩ নভেম্বর, ২০১৩ তারিখ পর্যন্ত আফ্রিকান দলটি ৩৭৯টি টেস্টে অংশগ্রহণ করে। তন্মধ্যে জয় পায় ১৩৮টি (৩৬.৪১%), পরাজয় ১২৭টি (৩৩.৫১%) এবং ড্র করে ১১৪টি (৩০.০৮%)।


title: দক্ষিণ আফ্রিকা জাতীয় ক্রিকেট দল

text: ১৩ নভেম্বর, ২০১৩ তারিখ পর্যন্ত ৪৯৮টি একদিনের আন্তর্জাতিকে ক্রিকেট খেলায় অংশগ্রহণ করে জয় পায় ৩০৭টি (৬১.৬৫%), পরাজয় ১৭২টি (৩৪.৫৪%), ড্র করে ৬টি (১.২০%) এবং ফলাফল হয়টি ১৩টি (২.৬১%)।


title: দক্ষিণ আফ্রিকা জাতীয় ক্রিকেট দল

text: ২৮ আগস্ট, ২০১২ তারিখে দক্ষিণ আফ্রিকা দলটি প্রথম দল হিসেবে তিন ধরণের ক্রিকেটেই বিশ্বের ১নং দলের মর্যাদা লাভ করেছিল।


title: দক্ষিণ আফ্রিকা জাতীয় ক্রিকেট দল

text: ১৯৭০ সালে আইসিসি দক্ষিণ আফ্রিকার বিরুদ্ধে স্থগিতাদেশ প্রদান করে ঐ দেশের সরকারের বর্ণবাদ নীতির কারণে। "দলটি শুধুমাত্র শ্বেতাঙ্গ রাষ্ট্র হিসেবে ইংল্যান্ড, অস্ট্রেলিয়া ও নিউজিল্যান্ডের বিরুদ্ধেই খেলবে" - দক্ষিণ আফ্রিকান সরকারের এ ঘোষণার বিরুদ্ধে আইসিসি এ সিদ্ধান্ত নিতে বাধ্য হয়। ফলে, গ্রেইম পোলক, ব্যারি রিচার্ডস, মাইক প্রোক্টরের মতো প্রতিভাবান খেলোয়াড়েরা আন্তর্জাতিক ক্রিকেট খেলা থেকে বঞ্চিত হন। এছাড়াও, অ্যালান ল্যাম্ব, রবিন স্মিথের ন্যায় উদীয়মান ক্রিকেটাররাও অভিবাসিত হয়ে ইংল্যান্ড এবং কেপলার ওয়েসেলস অস্ট্রেলিয়ার পক্ষে খেলেন। পরবর্তীতে অবশ্য কেপলার ওয়েসেলস পুণরায় দক্ষিণ আফ্রিকা দলের পক্ষ হয়ে খেলেছেন।


title: দক্ষিণ আফ্রিকা জাতীয় ক্রিকেট দল

text: দক্ষিণ আফ্রিকার সরকার কর্তৃক দেশ পুণর্গঠনের প্রেক্ষাপটে ১৯৯১ সালে আইসিসি দলটির বিরুদ্ধে স্থগিতাদেশ প্রত্যাহার করে। ১৯৭০ সালের পর ১মবারের মতো ১০ নভেম্বর, ১৯৯১ সালে ভারতীয় ক্রিকেট দলের বিরুদ্ধে কলকাতায় একদিনের আন্তর্জাতিক ক্রিকেট খেলে দলটি।


title: দক্ষিণ আফ্রিকা জাতীয় ক্রিকেট দল

text: দক্ষিণ আফ্রিকা দলকে পুণরায় সদস্য পদ বহাল রাখার পরপরই তারা মিশ্র সফলতা অর্জন করে। ২০০৩ সালে ক্রিকেট বিশ্বকাপের আয়োজক দেশ হিসেবে দক্ষিণ আফ্রিকাকে নির্বাচিত করে আইসিসি। অধিকন্তু, বিশ্বব্যাপী স্বীকৃত ও বিশ্বাসযোগ্য যে - অ্যালান ডোনাল্ড, শন পোলক, গ্যারি কার্স্টেন এবং হান্সি ক্রোনিয়ের মতো স্বীকৃত খেলোয়াড় থাকা সত্ত্বেও চোকার্স হিসেবে দলটি আখ্যায়িত হয়। বিশ্বকাপে তিন বার দলটি সেমি-ফাইনালে খেললেও ফাইনালে যেতে ব্যর্থ হয়। বিশেষতঃ ১৯৯৯ সালে সুপার সিক্স পর্যায়ে হার্সেল গিবস কর্তৃক অস্ট্রেলীয় অধিনায়ক স্টিভ ওয়াহ'র ক্যাচ ফেলে দেয়াটা ছিল স্মরণীয় ঘটনা।


title: দক্ষিণ আফ্রিকা জাতীয় ক্রিকেট দল

text: ১৯৯০-এর দশকের দ্বিতীয়ার্ধে যে-কোন দলের বিপক্ষে জয়ের দিক দিয়ে একদিনের ক্রিকেটে সর্বোচ্চ গড়ের অধিকারী ছিল দক্ষিণ আফ্রিকা। তাসত্ত্বেও দলটি ১৯৯৬ সালে কোয়ার্টার ফাইনাল পর্ব পেরোতে ব্যর্থ হয়। ২০০৩ সালে শিরোপা প্রত্যাশী দলের একটি হিসেবে দক্ষিণ আফ্রিকা ক্রিকেট দলটি ১ রানের জয়ের ভুল বুঝাবুঝিতে গ্রুপ পর্যায় উৎরাতে পারেনি।


title: দক্ষিণ আফ্রিকা জাতীয় ক্রিকেট দল

text: এছাড়াও তারা অন্যান্য বিশ্ব প্রতিযোগিতা হিসেবে ২০০২ সালের আইসিসি চ্যাম্পিয়ন্স ট্রফি এবং ২০০৭ সালের আইসিসি বিশ্ব টুয়েন্টি২০ প্রতিযোগিতায় জয়ী হতে পারেনি।


title: দক্ষিণ আফ্রিকা জাতীয় ক্রিকেট দল

text:
অ্যালান ডোনাল্ডের অবসর, হ্যান্সি ক্রোনিয়ের পাতানো খেলার পর বিমান দূর্ঘটনায় অকালমৃত্যু এবং শন পোলকের আন্তর্জাতিক ক্রিকেট থেকে অবসর গ্রহণের প্রেক্ষাপটে দলটি আরো একবার পরিবর্তনের ধাক্কায় পড়ে। অধিনায়ক হিসেবে গ্রেইম স্মিথ নিজ দায়িত্ব পালন করেন এবং তাকে যোগ্য সঙ্গ দিচ্ছেন জাক কালিস, অ্যাশওয়েল প্রিন্স প্রমূখ। ১২ জুলাই, ২০০৬ তারিখে ২৯ বছর বয়সী অ্যাশওয়েল প্রিন্স প্রথম অ-শ্বেতাঙ্গ ব্যক্তি হিসেবে "একদা শ্বেতাঙ্গ দল হিসেবে খ্যাত দক্ষিণ আফ্রিকার" নেতৃত্ব দিচ্ছেন। বর্ণ কোটার প্রেক্ষাপটে তাকে দলে কৃষ্ণাঙ্গ খেলোয়াড় হিসেবে নেয়া হয়। কিন্তু ২০০৭ সাল থেকে এ নীতিটির পরিবর্তন হয়েছে।
দীর্ঘদিন ধরে দক্ষিণ আফ্রিকার পরাজিত হবার রেকর্ড রয়েছে বড় কোন টুর্ণামেন্ট জয়ের। যেমন : ১৯৯২ সালের বিশ্বকাপ ক্রিকেটে বৃষ্টিবিঘ্নিত সেমি-ফাইনালে ডাকওয়ার্থ-লুইস পদ্ধতিতে তারা হারে। ১৩ বলে ২২ রানের প্রয়োজন হলেও এ পদ্ধতির কারণে বৃষ্টি শেষ হলে জয়ের জন্য তাদের লক্ষ্যমাত্রা দাঁড়ায় ১ বলে ২২ রান।


title: দক্ষিণ আফ্রিকা জাতীয় ক্রিকেট দল

text:
১৯৯৬ সালে দক্ষিণ আফ্রিকা গ্রুপে ১ম হয়ে কোয়ার্টার ফাইনালে পৌঁছে।
১৯৯৯ সালের বিশ্বকাপে সুপার সিক্স ম্যাচের শেষ খেলায় অস্ট্রেলিয়ার বিপক্ষে হেরে বিদায় নেয় দলটি।


title: দক্ষিণ আফ্রিকা জাতীয় ক্রিকেট দল

text: ২০০৩ সালের বিশ্বকাপ ক্রিকেটে স্বাগতিক দেশ হিসেবে দক্ষিণ আফ্রিকা বৃষ্টিবিঘ্নিত খেলায় জয়লাভের জন্য কত রান করতে হবে তা জানতে ব্যর্থ হওয়ায় গ্রুপ পর্যায় থেকেই বিদায় নেয় দলটি। এরফলে অধিনায়ক হিসেবে শন পোলক অধিনায়কত্ব থেকে অব্যহতি নেন ও গ্রেইম স্মিথের অধিনায়কত্বে খেলা চালিয়ে যান। স্মিথের নেতৃত্বে দক্ষিণ আফ্রিকা কিছু কিছু ক্ষেত্রে সফলকাম হয়। কিন্তু, কয়েক মাসের মধ্যেই অনেক তারকাখচিত খেলোয়াড়ের অবসরজনিত কারণে বেশ ক্ষতিগ্রস্ত হয়। তন্মধ্যে- ফাস্ট বোলার অ্যালান ডোনাল্ড, একদিনের ক্রিকেটে অভিজ্ঞ জন্টি রোডস অন্যতম। ফলশ্রুতিতে ২০০৪ সালে একমাত্র ওয়েস্ট ইন্ডিজ ক্রিকেট দলের বিরুদ্ধেই কেবল জয় পায় দক্ষিণ আফ্রিকা।


title: দক্ষিণ আফ্রিকা জাতীয় ক্রিকেট দল

text: ২০০৭ সালের বিশ্বকাপের সেমি-ফাইনালে অস্ট্রেলিয়ার বিপক্ষে মাত্র ১৪৯ রানে অল-আউট হয় যা বিশ্বকাপে তাদের সর্বনিম্ন রান হিসেবে রেকর্ডের খাতায় নাম লেখায় দক্ষিণ আফ্রিকা ক্রিকেট দল। ফলে, অস্ট্রেলিয়া খুব সহজেই ৭ উইকেটে জয়ী হয়। দলটি সেরা দলগুলোর একটি হলেও এখনো বিশ্বকাপ ক্রিকেট জয় করতে পারেনি।


title: দক্ষিণ আফ্রিকা জাতীয় ক্রিকেট দল

text: ২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত বিশ্বকাপ ক্রিকেটের ১০ম আসরে বি গ্রুপে প্রতিটি দলকেই তারা অল-আউট করে। কিন্তু কোয়ার্টার ফাইনালে নাটকীয়ভাবে ব্যাটিংয়ে ধ্বস নামে এবং ৬৮ রান নিতেই তারা ৮ উইকেট হারিয়ে ফেলে। ফলে, নিউজিল্যান্ড দল জয়ী হয়। এ পরাজয়ের মধ্য দিয়ে দক্ষিণ আফ্রিকা আবারো প্রমাণ করলো যে, নক-আউটভিত্তিক খেলায় তারা কখনো জিততে পারেনি এবং সর্বত্র চোকার্স নামেই তাদের অপবাদ হয়েছে।


title: দক্ষিণ আফ্রিকা জাতীয় ক্রিকেট দল

text: ১৯৭৫ সালের বিশ্বকাপ ক্রিকেট শুরু হয় এবং আইসিসি সদস্যভূক্ত দেশ ছিল না বিধায় দক্ষিণ আফ্রিকা ক্রিকেট দল ১৯৮৭ সালের বিশ্বকাপ ক্রিকেট খেলা পর্যন্ত অংশগ্রহণের যোগ্যতা হারায়। পরবর্তীতে আইসিসি দক্ষিণ আফ্রিকা ক্রিকেট দলের উপর নিষেধাজ্ঞা তুলে নিলে দলটি বিশ্বকাপ ক্রিকেটে ১ম অংশগ্রহণ করে ১৯৯২ সালে।


title: দক্ষিণ আফ্রিকা জাতীয় ক্রিকেট দল

text: ১৯৯৮ সালের কমনওয়েলথ গেমসে দক্ষিণ আফ্রিকার জাতীয় ক্রিকেট দল স্বর্ণপদক লাভ করে।


title: দক্ষিণ আফ্রিকা জাতীয় ক্রিকেট দল

text: বিগত বছরগুলোতে যারা দক্ষিণ আফ্রিকা দলের হয়ে খেলেছেন, নীচের তালিকায় তাদের নাম ও কোন স্তরে তারা খেলেছেন তা উল্লেখ করা হলো। ২০১৪-১৫ মৌসুমে ক্রিকেট দক্ষিণ আফ্রিকা টেস্ট, একদিনের আন্তর্জাতিক ও টুয়েন্টি২০ আন্তর্জাতিক দলে খেলার জন্য ১৭জন চুক্তিবদ্ধ খেলোয়াড়ের নাম ঘোষণা করে। চুক্তিতে উপনীত না হওয়া খেলোয়াড়েরাও দলে নির্বাচিত হতে পারেন। এ সকল খেলোয়াড়গণ যদি নিয়মিতভাবে দলে নির্বাচিত হন, তাহলে তারাও ক্রিকেট সাউথ আফ্রিকা’র সাথে চুক্তিতে আবদ্ধ হতে পারবে।


title: দ্য টিউডর্স

text: দ্য টিউডর্স (ইংরেজি: The Tudors) হল একটি কানাডিয়ান/আইরিশ প্রযোজিত ঐতিহাসিক সাহিত্যভিত্তিক টেলিভিশন ধারাবাহিক। এটির স্রষ্টা মাইকেল হার্স্ট। "দ্য টিউডরস" শোটাইমের জন্য প্রযোজিত হয়। সিরিজটির নামকরণ হয়েছে টিউডর রাজবংশের নামানুসারে। এটি কিছুটা রাজা অষ্টম হেনরির রাজত্বকাল অবলম্বনে নির্মিত।


title: দ্য টিউডর্স

text: শোটাইমের জন্য রেভেইল প্রোডাকশনস ওয়ার্কিং টাইটেল টেলিভিশন ও কানাডিয়ান ব্রডকাস্টিং কর্পোরেশনের সহযোগিতায় পিস আর্চ এন্টারটেইনমেন্ট এই ধারাবাহিকটি প্রযোজনা করে। এটি নির্মিত হয়েছে আয়ারল্যান্ডে। প্রথম দুটি এপিসোড প্রথম সম্প্রচারিত হয় ডাইরেক্ট টিভি, টাইম ওয়ার্নার কেবল ওনডিম্যান্ড, নেটফ্লিক্স, ভেরিজোন ফিওস ওন ডিম্যান্ড, ইন্টারনেট মুভি ডেটাবেজ ও সিরিজের ওয়েবসাইটে। এরপর শোটাইমে এর আনুষ্ঠানিক প্রিমিয়ার হয়। ২০০১ সালের ১ এপ্রিল "দ্য টিউডরস"-এর প্রিমিয়ার তিন বছরে শোটাইমের সর্বোচ্চ রেটিং-প্রাপ্ত সিরিজ। ২০০৭ সালের এপ্রিলে শো দ্বিতীয় মরসুমের জন্য রিনিউ করা হলে বিবিসি ঘোষণা করে, তারা যুক্তরাজ্যে এই ধারাবাহিক প্রচারের একচেটিয়া স্বত্ত্ব কিনে নিয়েছে। ২০০৭ সালের ৫ অক্টোবর থেকে উক্ত চ্যানেলে এটি সম্প্রচারিত হতে শুরু করে। কানাডার সিবিসি ২০০৭ সালের ২ অক্টোবর থেকে এটির সম্প্রচার শুরু করে।


title: দ্য টিউডর্স

text: ২০০৮ সালের ৩০ মার্চ থেকে শোটাইমে ও ২০০৮ সালের ১ অগস্ট থেকে বিবিসি টু-তে দ্বিতীয় মরসুম সম্প্রচারিত হতে শুরু করেন। ২০০৮ সালের ১৬ জুন থেকে আয়ারল্যান্ডের কাউন্টি উইকলো-র ব্রে-তে তৃতীয় মরসুমের প্রযোজনার কাজ শুরু হয়। ২০০৯ সালের ৫ এপ্রিল থেকে শোটাইমে এবং ২০০৯ সালের ৩০ সেপ্টেম্বর থেকে কানাডার সিবিসি-তে এই মরসুম সম্প্রচারিত হতে শুরু করে।


title: দ্য টিউডর্স

text: ২০০৯ সালের ১৩ এপ্রিল শোটাইম ঘোষণা করে তারা ধারাবাহিকটি চতুর্থ ও সর্বশেষ মরসুম পর্যন্ত রিনিউ করবে। নেটওয়ার্ক ১০টি পর্বের অর্ডার দেয়। ২০১০ সালের ১১ এপ্রিল এর সম্প্রচার শুরু হয়। সিরিজ শেষ হয় ২০১০ সালের ২০ জুন। শেষ মরসুমটি কানাডার সিবিসি-তে শুরু হয় ২০১০ সালের ২২ সেপ্টেম্বর ও শেষ হয় ২০১০ সালের ২৩ নভেম্বর।


title: দ্য টিউডর্স

text: সোনি পিকচার্স টেলিভিশন ইন্টারন্যাশনাল এর আন্তর্জাতিক পরিবেশনা স্বত্ত্ব কিনে নিয়েছে।


title: দ্য টিউডর্স

text: "দ্য টিউডরস" ধারাবাহিকের প্রথম মরসুমে আন্তর্জাতিক সংঘর্ষ ও রাজসভার রাজনৈতিক জটিলতার প্রেক্ষিতে রাজা অষ্টম হেনরির দক্ষতা প্রদর্শিত হয়েছে। এই সময় উত্তরাধিকার হিসেবে পুত্রসন্তানের জন্য তাঁর উপর চাপ আসলে তিনি তাঁর স্ত্রী ক্যাথরিনকে পরিত্যাগ করে অ্যানি বোলেইনের প্রতি অনুরক্ত হন। এই সময় তাঁর ঔরসে তাঁর গোপন প্রেমিকা এলিজাবেথ "বেসি" ব্লন্টের গর্ভে হেনরি ফিজরয় নামে তাঁর একটি অবৈধ পুত্রসন্তানের জন্ম হয়। এই ছেলেটি পরে মারা যায়।


title: দ্য টিউডর্স

text: দ্বিতীয় মরসুমে হেনরিকে চার্চ অফ ইংল্যান্ডের প্রধান রূপে দেখা যায়। ক্যাথরিনের সঙ্গে তাঁর বিবাহবিচ্ছেদ সমর্থন না করায় তিনি ইতোমধ্যেই ক্যাথলিক চার্চ পরিত্যাগ করেছিলেন। রোমের সঙ্গে যুদ্ধের সময় তিনি গোপনে গর্ভবতী অ্যানিকে বিবাহ করেন। কিন্তু অ্যানিও পুত্রসন্তানের জন্ম দিতে সক্ষম না হওয়ায়, হেনরির দৃষ্টি তাঁর থেকে ঘুরে যায় জেন সেমোরের দিকে।


title: দ্য টিউডর্স

text: তৃতীয় মরসুমের উপজীব্য জেন সিমোর ও ক্লিভসের অ্যানির সঙ্গে হেনরির বিবাহ, তাঁর পুত্র ষষ্ঠ এডওয়ার্ডের জন্ম, পিলগ্রিমেজ অফ গ্রেস নামে বিদ্রোহ দমন, টমাস ক্রমওয়েলের পতন ও "বিপজ্জনক" ক্যাথরিন হাওয়ার্ডের সঙ্গে তাঁর সম্পর্কের সূচনা।


title: দ্য টিউডর্স

text: চতুর্থ মরসুমের উপজীব্য ক্যাথরিন হাওয়ার্ডের সঙ্গে হেনরির দুর্ভাগ্যজনক বিবাহ, ক্যাথরিন পারের সঙ্গে তাঁর অসামান্য রকম সফল শেষ বিবাহ, ফ্রান্স অধিকারের প্রচেষ্টা এবং হেনরির মৃত্যুর পর উত্তরাধিকার সংক্রান্ত প্রশ্ন।


title: বড়তলা বিধানসভা কেন্দ্র

text: বড়তলা বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।


title: বড়তলা বিধানসভা কেন্দ্র

text:
সীমানা পুনর্নির্ধারণ কমিশনের নির্দেশ অনুসারে, বড়তলা পূর্ব বিধানসভা কেন্দ্রটি ২০১১ সালে অবলুপ্ত হয়েছে।
এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।


title: বড়তলা বিধানসভা কেন্দ্র

text: ২০০৬ ও ২০০১ সালের বিধানসভা নির্বাচনে সর্বভারতীয় তৃণমূল কংগ্রেসের সাধন পাণ্ডে ১৫৮ নং বড়তলা বিধানসভা কেন্দ্র থেকে আরএসপি-র কল্যাণ মুখোপাধ্যায়কে পরাজিত করে নির্বাচিত হন। জাতীয় কংগ্রেসের ১৯৯৬ ও ১৯৯১ সালে সাধন পাণ্ডে আরএসপি-র পরিমল রাউতকে এবং ১৯৮৭ সালে আরএসপি-র সুনীল সেনগুপ্তকে পরাজিত করেন। ১৯৮২ সালে আরএসপি-র নিখিল দাসকে পরাজিত করে এই কেন্দ্রের বিধায়ক হন কংগ্রেসের অজিত কুমার পাঁজা। ১৯৭৭ সালে কংগ্রেসের অজিত কুমার পাঁজাকে পরাজিত করেছিলেন আরএসপি-র নিখিল দাস।


title: বড়তলা বিধানসভা কেন্দ্র

text: ১৯৭২ ও ১৯৭১ সালে এই কেন্দ্র থেকে কংগ্রেসের অজিত কুমার পাঁজা জয়লাভ করেছিলেন। ১৯৬৯ ও ১৯৬৭ সালে এখান থেকে জেতেন আরএসপি-র নিখিল দাস। ১৯৬২ সালে কংগ্রেসের অমরেন্দ্রনাথ বসু এখান থেকে জয়লাভ করেন। ১৯৫৭ সালের নির্বাচনে বড়তলা ছিল দুটি কেন্দ্র। বড়তলা উত্তর থেকে কংগ্রেসের সুধীরচন্দ্র রায়চৌধুরী ও বড়তলা দক্ষিণ থেকে কংগ্রেসের অমরেন্দ্রনাথ বসু সেবার জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে বড়তলা কেন্দ্র থেকে জয়লাভ করেছিলেন কংগ্রেসের নির্মলচন্দ্র দে।


title: হানতারো নাগাওকা

text: নাগাওকা হানতারো (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়।


title: হানতারো নাগাওকা

text: তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।


title: ২০১০ পশ্চিমবঙ্গ নৌকাডুবি

text: ২০১০ পশ্চিমবঙ্গ নৌকাডুবি হল ভারতীয় রাজ্য পশ্চিমবঙ্গের একটি নৌকাডুবির ঘটনা। ৩০ অক্টোবর, ২০১০, শনিবার, ভাগীরথী নদীতে বালুচরে ধাক্কা খেয়ে মুসলিম তীর্থযাত্রীদের একটি অতি জনবোঝাই নৌকা ডুবে যায়। ৭৪টি মৃতদেহ উদ্ধার করা হয়। অনেকগুলি দেহ খুঁজে পাওয়া যায় নি। মনে করা হচ্ছে, সেগুলি জলের স্রোতে ভাটির দিকে ভেসে চলে গেছে।


title: ২০১০ পশ্চিমবঙ্গ নৌকাডুবি

text: নৌকাটির ধারণক্ষমতা ছিল ৬০ জন যাত্রী। এটি একটি ধর্মীয় অনুষ্ঠান শেষে মুসলিম তীর্থযাত্রীদের নিয়ে ভাগীরথী পার হচ্ছিল। অনুমান করা হচ্ছে, নৌকাটিতে ১৫০ জন যাত্রী উঠেছিলেন। যা নৌকাটির ধারণক্ষমতার দ্বিগুণেরও বেশি।